Humanitarno veče u kafani Ona Moja | Beograd Noću\nHumanitarno veče u kafani Ona Moja\nOna Moja, vesti • 21. Januar 2014.\nHumanitarno veče u kafani Ona Moja.\nKafana Ona Moja je već neko vreme jedno do omiljenijih mesta za izlazak u Beogradu. Ove nedelje, 26. januara biće održano humanitarno veče posvećeno maloj Srni Sedmak, koja ima 14 meseci, a pregurala je sedam operacija. U Srbiji su iscrpljene sve mogućnosti, ali je Republički fond za zdravstveno osiguranje odbio da plati lečenje u inostranstvu. Bez obzira na nedaće, Srna je radoznalo i milo dete koje krupnim, plavim očima upija svet. Domaća javnost u poslednjih par meseci aktivno se uključila u borbu da Srna dobije nov jednjak, a pobednica šou programa “Tvoje lice zvuči poznato” Ana Kokić svoju nagradu donirala je ovoj hrabroj devojčici, koja je prvu reč “mama” izgovorila u bolnici.\nKafana Ona Moja vas poziva da se priključite akciji prikupljanja novčane pomoći za Srnu Sedmak, tako što će u nedelju doći u kafanu Ona Moja. Deo od prihoda te večeri biće uplaćen na žiro-račun Srne Broj računa kod UniCredit banke 170-10253952000-06, a takođe će se na licu mesta prikupljati donacije.\nMeđutim, koji god dan da izaberete za provod nećete pogrešiti, jer kafana Ona Moja je definitivno pravi izbor za provod, gde vas očekuju fantastične zvezde naše muzičke estrade tokom cele nedelje. Fenomenalan početak kafanske nedelje otvoriće, u utorak 21. januara, jedinstveni Marko Bulat. U svom prepoznatljivom stilu ovaj pevač, koji već dve decenije opstaje na muzičkoj sceni, oduševiće vas, kako svojim, tako i pesmama kolega. Spremite se i vežbajte korake za “Ritam oko”, “Dete sreće”, “Svanulo je”, “Eno dole u kafani” i mnoge druge hitove.\nNarednog dana, u sredu nastupiće svima dobro poznati i popularni Oliver Stoiljković. Nemamo šta dodati, osim da ga najviše pamtimo po pesmi “Uklet od ljubavi” koja je već, možemo slobodno reći, postala evergreen. Četvrtak 23. januar, rezervisan je za nastup Mirjane Milosavljević i Aleksandra Živanovića u kafani Ona Moja. Zatim, u petak sledi Mirna Košanin Bend koji će vas poptpuno razgaliti, da više nećete želeti da se vrtaite kući. Subota 25. januara predviđena je za Akustik Bend koji prati potpuni muzički ritam cele nedelje, a za kraj sedmice preporučujemo obavezno jedinstvene Workerse sa Džonijem Jakovljevićem na čelu benda, posvećeno maloj Srni Sedmak.\nPored dobre i kvalitetne muzike u kafana Ona Moja možete da računate na vrhunsku uslugu, raznoliko piće i sve to u prijatnom ambijentu sa pozitivnom energijom koja ovde uvek vlada. Očekuje vas zaista pravi spektakl, uz puno iznenađenja. U iščekivanju ovih izvanrednih dešavanja pogledajte našu galeriju fotografija, koja će vas nesumnjivo inspirisati da upravo kafana Ona Moja bude vaš izbor kada je izlazak u prestonici u pitanju.\nKafana Ona Moja radi čak šest dana u nedelji, i za vaše boemsko uživanje dostupna je u periodu od 22h do jutarnjih časova. Rezervacije su obavezne zbog velike atraktivnosti ove kafane i standardno ogromnog interesovanja. Zato rezervišite na vreme svoje mesto u Onoj Mojoj, a to možete učiniti na vrlo jednostavan način, putem vašeg omiljenog vodiča kroz noćni život prestonice - beogradnocu.com, odnosno putem našeg korisničkog Call Centra 063 33 33 44 ili Online. Ovaj način rezervisanja važi za sva dešavanja u kafani Ona Moja. Ukoliko nas budete redovno pratili prvi ćete saznati sve najinteresantnije novosti o vodećim mestima za noćni provod u Beogradu.


Poslanik u Predstavničkom domu i član Delegacije PSBiH u PSVE Saša Magazinović potpisao „Podršku evropskoj perspektivi Zapadnog Balkana“\nPoslanik u Predstavničkom domu Parlamentarne skupštine Bosne i Hercegovine (PSBiH) i član Delegacije PSBiH u Parlamentarnoj skupštini Vijeća Evrope (PSVE) Saša Magazinović pozvan je da, zajedno sa predlagačem Pierom Fassinom (Italija), bude jedan od potpisnika prijedloga za rezoluciju „Podrška evropskoj perspektivi Zapadnog Balkana“.\nU dokumentu koji je potpisao i Magazinović navodi se da je 26 godina od Dejtonskog sporazuma i 18 godina od Samita u Solunu predug period koji je izazvao frustraciju i razočaranje u regiji, potpirujući nacionalizam, te istovremeno blateći vjerodostojnost Evropske unije (EU) što otvara put utjecaju drugih geopolitičkih aktera.\nRezolucijom PSVE će biti zahtijevano da EU ubrza proces integracije Zapadnog Balkana kroz nastavak pregovora sa Srbijom i Crnom Gorom, uspostavljanjem pregovora sa Albanijom i Sjevernom Makedonijom, dodjeljivanjem statusa zemlje kandidata Bosni i Hercegovini i liberalizaciju viznog režima za Kosovo.\nPodupiranje demokratskih reformi, pomirenja i dobrosusjedskih odnosa na području Zapadnog Balkana je od izuzetne važnosti za mir, sigurnost i demokratsku stabilnost širom Evrope. Treba pružiti veću podršku tekućim naporima za konsolidaciju demokratskih institucija, ojačati vladavinu prava, boriti se protiv korupcije, razviti jaču i inkluzivniju demokratsku kulturu i javnu upravu usklađenu s evropskim standardima, promicati aktivno sudjelovanje žena u političkom životu i donošenju političkih odluka, štititi nacionalne manjine i spriječiti radikalizaciju i nasilni ekstremizam. Vijeće Evrope i njegova Parlamentarna skupština, kao i Venecijanska komisija, mogu ponuditi vrijedan doprinos koji će pratiti ovaj reformski proces, istaknuto je u dokumentu.\nPovodom potpisivanja prijedloga za rezoluciju „Podrška evropskoj perspektivi Zapadnog Balkana“ poslanik Magazinović izjavio je da smatra da, stavljajući potpis na taj dokument, radi dobru stvar za sve zemlje Zapadnog Balkana, ali i za EU koja mora shvatiti da je u njihovim rukama ključ stabilnosti, mira i prosperiteta Zapadnog Balkana. Magazinović je izrazio uvjerenje da se trenutna destabilizacija regije može prevazići samo kroz ubrzanje evropskog puta, ali ne na tehničkom nivou na kom se sada proces vodi u posljednjem periodu nego ozbiljnim političkim angažmanom i prisustvom najviših evropskih zvaničnika. Sve drugo je gubljenje vremena sa neizvjesnim ishodom, rekao je Magazinović. (kraj)


Čuveni „Herc“ izlazi iz stečaja: Stižu milijarde - 24sedam\nU posrnulu rentakar kompaniju investitori ulažu 4,2 milijardi dolara\n2. mart 2021, 16:43\nDva američka investiciona fonda kupiće većinski udeo u „Herc global holdingu“ (Hertz) za 4,2 milijarde dolara, prema planu restrukturiranja koji treba da omogući posrnuloj kompaniji za rentiranje automobila da izađe iz stečaja početkom ili sredinom leta, saopšteno je danas iz „Herca“.\nInvesticione firme „Najthed kepital menadžment“ (Knighthead) i „Sertaris oportjunitis“ (Certares) kupiće do 100 odsto akcija „Herca“, a rentakar kompanija će ta sredstva usmeriti na finansiranje voznog parka u SAD i smanjenje korporativnog duga, prenosi „Rojters“.\n– Mi smo repozicionirali svoje poslovanje jer se pripremamo za porast tražnje za putovanjima pošto pandemija popušta – kaže glavni izvršni direktor „Herca“, Pol Stoun.\n„Herc“, osnovan daleke 1918. godine u Čikagu, podneo je u maju prošle godine zahtev za zaštitu od bankrota, budući da je pandemija desetkovala njegovo poslovanje i da razgovori sa poveriocima nisu rezultirali preko potrebnim olakšanjem finansijske situacije.\nKompanija je navela u današnjem saopštenju da je podnela predlog plana o reorganizaciji poslovanja američkom stečajnom sudu za Okrug Delaver, koji treba na ročištu 16. aprila da odobri uslove predložene investicije.\nU Beogradu do sada vakcinisano 20,22 odsto punoletnog stanovništva


Srna 09.10.2014 23:08\nBIJELJINA - Nosilac liste SNSD-a za parlament BiH iz Izborne jedinice dva Miroslav Milovanović rekao je večeras u Velikoj Obarskoj, kod Bijeljine, da je u ovom naselju SNSD uvijek imao dobre rezultate i veliku podršku građana, te da je uvjeren da će tako biti i na predstojećim izborima.\n"Istina, zbog toga ste imali i određene sankcije lokalne vlasti, čime je ona samo pokazala da nije vlast svih građana Semberije, nego samo onih koji je podržavaju. Vlada Republike Srpske je, međutim, u proteklim godinama bila Vlada svih građana u Srpskoj", rekao je Milovanović na skupu u Domu kulture.\nMilovanović je izrazio uvjerenje da će Velika Obarska i 12. oktobra podržati politiku SNSD-a, predsjednika Milorada Dodika za predsjednika Srpske i Željku Cvijanović za srpskog člana Predsjedništva BiH.\n"Jedino u tim uslovima stvara se garancija da Republika Srpska bude dio dejtonske BiH, a ne utopljena u neku novu BiH", rekao je Milovanović.\nKandidat za poslanika u parlamentu BiH iz Izborne jedinice dva Milica Marković podsjetila je da je SNSD na prethodnim izborima u Velikoj Obarskoj imao veliku podršku, jer su, kako je rekla, ljudi shvatili da Vlada Srpske čini mnogo za Bijeljinu i Semberiju.\n"Ovo je narod koji zna da cijeni ono što je Vlada Srpske učinila za njih, ovo je poljoprivredni kraj kojima je značajna i važna podrška Ministarstva poljoprivrede, šumarstva i vodoprivrede", rekla je ona.\nMarkovićeva, koja je i aktuelni poslanik u parlamentu BiH, rekla je da će u Sarajevu nastaviti borbu na zaštiti i odbrani interesa Republike Srpske.\n"Srpska se, definitivno, u Sarajevu brani, a u Banjaluci se izgrađuje i razvija. U narednom mandatu tražićemo da joj se mnoge uzete nadležnosti i vrate, što smo već pokušavali kandidovanjem zakona za ukidanje Suda i Tužilaštva BiH", rekla je Markovićeva.\nOna je napomenula da je neophodno, što će SNSD i tražiti, da se broj zaposlenih na nivou BiH smanji, "jer u nekim agencijama i direkcijama postoji veliki broj zaposlenih, najviše iz federalnog Sarajeva, a koji se finansiraju i primaju plate od poreskih obveznika Republike Srpske".\nOism zaštite nadležnosti Srpske, napomenula je Markovićeva, cilj SNSD-a da ne dozvoli da se osnuje vrhovni sud, te da se pravosudne institucije na nivou BiH dovedu u red.\nNosilac liste SNSD-a za Narodnu skupštinu Republike Srpske iz Izborne jedinice šest Siniša Maksimović poručio je večeras da SNSD 12. oktobra želi da ovjeri svoju političku strategiju za budućnost.\n"To je strategija za napredak i boljitak Republike Srpske", rekao je Maksimović izrazivši uvjerenje da građani to prepoznaju, te da će svoj glas dati SNSD-u.\nMaksimović je uvjeren i da će kandidati SNSD-a za predsjednika Republike Srpske i za člana Predsjedništva BiH, Milorad Dodik i Željka Cvijanović, kao i ostali kandidati za palament BiH i Narodnu skupštinu Srpske dobiti puno povjerenje građana Semberije i Republike Srpske.\nKandidat SNSD-a za poslanika u Narodnoj skupštini Republike Srpske Biljana Marković poručila je građanima Srpske da na izborima moraju koristiti "zdrav razum i logiku".\n"Neophodno je da razmislite ko su ljudi koji stoje iza svojih djela, ljudi koji su sigurni i koji ne obećavaju ono što ne mogu da ispune, te da se na taj način odlučite na izborima", rekla je Markovićeva, pozivajući građane da iskoriste svoj glas uz uvjerenje da su u SNSD-u prepoznali prave vrijednosti.\nNa tribini SNSD-a u Velikoj Obarskoj večeras su se predstavili svi kandidati za poslanike u Narodnoj skupštini Srpske iz Izborne jedinice šest, kao i kandidati za parlament BiH iz Izborne jedinice dva.


RTCG - Radio Televizija Crne Gore - Nacionalni javni servis :: Društvo :: Saradnja UCG i naučne dijaspore u Britaniji\nRAZMJENA ZNANJA 05. 09. 2018. 13:29 >> 13:11 0\nSaradnja UCG i naučne dijaspore u Britaniji\nRektor Univerziteta Crne Gore (UCG) Danilo Nikolić ističe da naučni radnici porijeklom iz Crne Gore mogu naći svoje mjesto u ulozi mentora ili komentora, članova stručnih komisija na master i doktorskim studijama na Univerzitetu Crne Gore.\nKako navode, Nikolić se juče sastao sa predstavnicima crnogorske naučne dijaspore u Velikoj Britaniji.\n"Prijavljivanje zajedničkih naučnoistraživačkih projekata kroz uspostavljenu saradnju Univerziteta sa matičnim fakultetima crnogorskih naučnika u Velikoj Britaniji ili sa kompanijama, jedan je od modela saradnje koji su razmatrani", kazao je Nikolić.\nOn je dodao da bi istaknuti naučni radnici porijeklom iz Crne Gore mogli, takođe, naći svoje mjesto u ulozi mentora ili komentora, članova stručnih komisija na master i doktorskim studijama, na Univerzitetu Crne Gore.\n"Radiće se i na obezbjeđivanju uslova da mladi saradnici sa UCG provedu dio svog istraživanja za master i doktorske teze na njihovim matičnim institucijama", navode u saopštenju.\nNikolić navodi da je razmatrana i saradnja u oblasti obrazovanja i razmjene znanja kroz Erasmus + program mobilnosti, koji otvara mogućnosti za razmjenu studenata ili odlazak na praksu u njihovim kompanijama.\n"Podršku ovakvoj inicijativi dali su i predsjednik britansko-crnogorskog 'Montenegro-UK Society' Neven Pajović i ministar savjetnik u Ambasadi Crne Gore u Velikoj Britaniji Mladen Dragašević, koji su prisustvovali sastanku", zaključili su u saopštenju.\nNa UCG otvoren informatički kutak\nBez komentara na odluku u vezi sa Vojvodićkom


Grčka i Turska najtraženije destinacije za odmor\nPočetak/Društvo/Grčka i Turska najtraženije destinacije za odmor\nNiške Vesti 2. juna 2018.\nSezona letovanja je na pragu i sve su veće gužve u turističkim agencijama u Nišu, a njihovi zaposleni su jednoglasni u ocenama da će ove godine apsolutni hit medju Nišlijama biti poznata turska letovališta.\nTuristički radnici podsećaju da je prethodne dve godine Turska bila znatno manje tražena zbog straha od terorističkih napada, ali sada se situacija bitno promenila.\nDirektor turističke agencije „Euroturs“ Milan Petković kazao je da su medju domaćim turistima posebno traženi aranžmani sa autobuskim prevozom do turiskih letovališta pošto su oni znatno jeftiniji od onih sa avio kartama.\n„Usluga u Turskoj je odlična, a cene povoljne. Već za oko 150 evra može da se pronadje desetodnevni smeštaj u hotelu sa doručkom i to je ono što privlači naše ljude“, rekao je Petković. Prema njegovim rečima, domaći turisti već po tradiciji u velikom broju odlaze i u severnu Grčku, a od pre nekog vremena i u manje poznata mesta kao što je Evia. „Tražnja za aranžmanima u Grčkoj je na nivou prošle godine. Smeštaj u toj zemlji je u odnosu na prošlu godinu skuplji za tri do pet odsto, ali su cene u radnjama ostale iste. Cene proizvoda u velikim marketima niže su nego u Srbiji“, izjavio je Petković.\nOn je kazao da su brojni domaći turisti iskoristili pogodnost jeftinog letovanja u maju u Grčkoj, a smeštaj sa prevozom koštao ih je svega pedesetak evra.\nVlasnik i direktor turističke agencije „Just travel“ Dejan Senćanski istakao je da se naši turisti vraćaju letovanju u Turskoj i to zbog brojnih pogodnosti.\n„Hoteli u Turskoj su odlični, a cene su povoljne, posebno sa porodice sa malom decom. Mnogi hoteli odobravaju besplatan smeštaj za dva deteta starosti sve do 12. ili 13. godine, neki čak i do 16. godine“, rekao je Senćanski.\nOn je kazao da je Grčka i dalje veoma tražena medju našim turistima, ali oni koji su se ovih dana vratili sa odmora u toj zemlji govore o znatno višim cenama smeštaja i vanpansionske potrošnje. Prema rečima turističkih radnika letovanje će i ove godine mnogi gradjani Niša priuštiti na rate i otplaćivaće ga do kraja godine putem čekova ili administrativne zabrane.\nGrčka letovanje Turska


Jovanović (DSS): Očekujem neku vrstu dogovora na dašnjem sastanku o poboljšanju izbornih uslova - Politika - Dnevni list Danas\nPočetna » Politika » Jovanović (DSS): Očekujem neku vrstu dogovora na dašnjem sastanku o poboljšanju izbornih uslova\nPredsednik Demokratske stranke Srbije (DSS) Miloš Jovanović izjavio je da očekuje da će danas u dijalogu predstavnika vlasti i opozicije o poboljšanju izbornih uslova biti postignuta „neka vrsta dogovora“, na osnovu predloga koji su do sada izneti.\nJovanović je, pred početak sastanka Radne grupe za dijalog vlasti i opozicije bez učešća stranaca u Skupštini Srbije, za televiziju N1 rekao da je današnji sastanak „rekapitulacija“ onoga o čemu se pregovaralo na devet prethodnih sastanaka, a da prisustvo predsednika Srbije Aleksandra Vučića ukazuje da će biti predložena neka vrsta dogovora.\nOn je rekao da su se zahtevi DSS i Pokreta za obnovu kraljevine Srbije, koji nastupaju zajedno u koaliciji NADA, u dosadašnjim razgovorima odnosili na „medijsku ravan“, koja podrazumeva veću zastupljenost opozicije u medijima, pre svega javnom servisu, kao i na „poštovanje izbornih prava i odsustva pritiska na birače“, kao i da „glas koji se ubaci u biračku kutiju završi u izbornom rezultatu“.\n„Vrlo konkretne teme se nalaze na dnevnom redu, videćemo šta može a na čemu treba da radimo i kako da prevaziđemo celu situaciju. Danas ćemo dobiti neku vrstu odgovora vlasti, čućemo šta vlast kaže na naše predloge. Neki će biti prihvaćeni ali verovatno ne svi“, rekao je Jovanović i dodao da su predlozi opozicije za poboljšanje izbornih uslova izneti „na 20-tak strana“.\nNa pitanje kakav je stav DSS oko razdvajanja predsedničkih, parlamentarnih i lokalnih izbora, Jovanović je odgovorio da se on zalaže to da „izbori budu zajedno“.\n„Mi, POKS i DSS nemamo novca da traćimo na dva izbora“, kazao je Jovanović i dodao da će učestvovati i na predsedničkim, i na parlamentarnim i beogradskim izborima, ako budu organizovani u istom danu.\nDemokratska stranka Srbijedijalog vlasti i opozicijeizborni usloviMiloš JovanovićBeograd\n5 reagovanja na “Jovanović (DSS): Očekujem neku vrstu dogovora na dašnjem sastanku o poboljšanju izbornih uslova”\n02. avgusta 2021. u 14.26\nti očekuješ malo nezasluženo pažnje unmedijumoma i po mogućnosti malo vlasti ako je moguće. baš tebe briga za narod i državu uostalom kao i svaki salonski nacionalista vodiš računa samo o sebi\n02. avgusta 2021. u 14.56\nHaha, i ti bi druže da budeš predsednik i da vodiš državu, a nemaš partiju iza sebe dva izborna ciklusa u istoj godini da izdržite.\n02. avgusta 2021. u 18.10\n„Trojanac“ koji bi da bude „opozicija“ !;!


RTCG - Radio Televizija Crne Gore - Nacionalni javni servis :: Region :: BiH: Rudari ostaju ispred Vlade i tokom noći\n23. 11. 2021. 20:35 >> 20:36 0\nBiH: Rudari ostaju ispred Vlade i tokom noći\nRudari iz Federacije BiH, njih nekoliko stotina, i dalje su ispred zgrade Vlade Federacije BiH, gdje protestvuju, tražeći da im se poboljša položaj i utvrdi minimalna plata od hiljadu maraka (oko 500 eura).\nRudari su najavili da ostaju i tokom noći ispred Vlade Federacije BiH, ističući da sjutra očekuju još veću podršku, jer će na protest u Sarajevo doći i oni koji nijesu mogli danas.\n"Mi ostajemo ovdje do ispunjenja zahtjeva. Rudari koji su kod kuća, sjutra idu na posao, a mi ostajemo ovdje", kazao je predstavnik sindikalne organizacije Sinan Husić.\nRudari su tražili da im se obrati premijer Federacije BiH Fadil Novalić, a u jednom momentu pred rudare je izašao ministar energetike i rudarstva Nermin Džindić, ali u pratnji specijalne policije, zbog čega su predstavnici rudara odbili da razgovaraju s njim.\nPodršku rudarima pružile su i delegacije sindikata metalaca, tekstila i građevine stigli su kao podrška rudarima.\nPodsjetimo, nekoliko stotina Rudara iz sedam rudnika koncerna Elektroprivrede BiH, u Federaciji BiH, okupili su se danas ispred zgrade Vlade Federacije BiH u Sarajevu, nezadovoljni položajem u kojem se nalaze i odnosom vlasti prema njima.\nRudari su se danas polako približavali zgradi vlade, kidajući traku koju je postavila policija.\nU holu zgrade Vlade Federacije BiH bio je prisutan veliki broj pripadnika specijalne policije, objavili su sarajevski mediji.


RTS :: Vujica Jevđević – hidrolog svetskog glasa\nNauka Vujica Jevđević – hidrolog svetskog glasa\nčetvrtak, 04. mar 2021, 09:38 -> 09:51\nDr Vujica Jevđević bio je čuveni hidrolog, doktor nauka i redovni profesor na Univerzitetu u Koloradu.\nRođen je u okolini Priboja, u svešteničkoj porodici, 1913. godine. Zvanje inženjera stekao je na Univerzitetu u Beogradu 1936. godine, a usavršavao se u školi za hidraulički inženjering pri Univerzitetu u Grenoblu, u Francuskoj.\nŽivot ga je najpre odveo do Velike Britanije, gde je, u Londonu i Birmingemu, radio u hidrološkim laboratorijama. U Srbiju se vratio na početku Prvog svetskog rata, kada je i mobilisan, a odmah nakon toga i zarobljen.\nOd aprila 1941. do septembra 1943. godine bio je ratni zarobljenik, prvo u Nemačkoj, a potom u Italiji. Od kapitulacije Italije, u septembru 1943. godine, živeo je u Rimu, krijući se kao odbegli ratni zarobljenik. Vratio se u Srbiju, gde je dugo radio u Ministarstvu građevinarstva na poslovima obnove zemlje. Predvodio je izgradnju strateški važnih hidroelektrana Jugoslavije, kao što su „Vlasinska hidroelektrana", HE „Mavrovo", HE „Jablanica", HE „Rama" i HE „Jajce 2". U Srpskoj akademiji nauka i umetnosti odbranio je doktorsku disertaciju pod nazivom „Metode izučavanja vodnih snaga" i postao prvi doktor tehničkih nauka iz oblasti hidrotehnike. Predsednik komisije na odbrani njegovog doktorata bio je Milutin Milanković.\nKnjigu „Hidrologija I", zahvaljujući kojoj hidrologija dobija status egzaktne nauke, objavio je 1956. godine. Knjiga je i dan-danas temelj hidrologije, vodoprivrede i hidrotehnike.\nKao gost-naučnik otputovao je 1958. godine u SAD na poziv američkog Nacionalnog biroa za standarde i tamo je nastavio uspešnu karijeru. Do septembra 1960. godine radio je kao istraživač na polju hidraulike za biro, a potom je učestvovao u geološkim ispitivanjima u Vašingtonu. Na Građevinskom fakultetu Univerziteta u Koloradu, 1960. godine, izabran je za redovnog profesora i rukovodioca istraživačkog i postdiplomskog programa za hidrologiju i vodoprivredu, a fakultet na kome je predavao postao je najpoznatija svetska visoka škola za hidrotehniku. Uporedo je radio i kao istraživač i direktor Vodoprivrednog instituta na Univerzitetu „Džordž Vašington". Amerikanci su ovog Pribojca smatrali najvećim svetskim hidrologom i, uz Teslu, Pupina i Milankovića, proglasili su ga za jednog od četiri najpoznatija Srbina koja su radila u njihovoj zemlji. Dobitnik je velikog broja najvećih naučnih priznanja u svetu, a bio je počasni doktor nauka nekoliko svetskih univerziteta. Napisao je dvadeset dve knjige i više od dve stotine naučnih radova.\nTokom boravka u Sjedinjenim Državama ostao je u tesnoj vezi sa domovinom. Građevinskom fakultetu u Beogradu poklonio je svoju stručnu biblioteku sa više od tri stotine naslova i poverio na čuvanje originale svojih međunarodnih nagrada. Zavičajnom muzeju u Priboju donirao je 10.000 dolara za rekonstrukciju kuće u kojoj je odrastao.\nNa Geološkom fakultetu u Beogradu, na njegov rođendan, studentu generacije dodeljuje se novčana nagrada u vrednosti od 1.000 dolara.


Izveštaj je podeljen u sedam poglavlja koja se odnose proces pomirenja, funkcionisanje demokratskih institucija, vladavinu prava, osnovna ljudska prava, socioekonomske reforme, povezanost, energiju i okolinu, spoljnu politiku i bezbednost.\nIstaknuto je da Evropska unija snažno podržava suverenitet, teritorijalni integritet i nezavisnost Bosne i Hercegovine. Osudili su narušavanje državnosti i Ustava BiH, te pozvali domaće političare da donesu Ustav koji će biti u skladu sa Evropskom konvencijom o ljudskim pravima.\nU Rezoluciji se osuđuje i nacionalistička i zapaljiva retorika, poricanje i veličanje ratnih zločina. Takođe, danas su odbijeni svi amandmani na tekst Predloga rezolucije hrvatskih evroparlamentaraca. Ovo predstavlja veliki politički poraz za hrvatsku diplomatiju, jer nije spomenuta ni konstitutivnost niti "legitimno predstavljanje".\nU Komitetu su ocenili da u proces pomirenja moraju biti uključene mlade osobe i to kroz obrazovanje. Zahtevaju uklanjanje diskriminacije dece u obrazovanju po različitim osnovama, a što se odnosi i na diskriminaciju na osnovu etničkog identiteta. Ponovo je potcrtano na nužnost ukidanja diskriminatornih obrazovnih ustanova poznatih kao "dve škole pod jednim krovom".\nKomitet za spoljnu politiku Parlamenta EU je napomenuo da BiH mora u potpunosti izvršiti 14 prioriteta iz Mišljenja Evropske komisije, Poručili su da pravosuđe u BiH mora biti nezavisno i profesionalno, te da je potrebno izvršiti reformu Visokog sudskog i tužilačkog saveta. Izražena je zabrinutost za osnovna ljudska prava u BiH. Između ostalog, pozvali su na sprečavanje i sankcionisanje govora mržnje prema etničkim i verskim manjinama, ženama, LGBTIQ+ osobama, migrantima i tražiocima azila.\nRešiti otvorena pitanja sa Srbijom, Hrvatskom i Kosovom\nIz Komiteta za apoljnu politiku Parlamenta EU poručili su BiH da mora rešiti bilateralna pitanja sa susednim državama, a to se odnosi na granicu sa Srbijom i Hrvatskom, kao i na rešavanje otvorenih pitanja u odnosima sa Kosovom.


Kako da znam da li je bežična mreža bezbedna?\nNe postoji način kojim bi se zagarantovala potpuna bezbednost na bežičnoj mreži. Međutim, postoje mere predostrožnosti koje možete preduzeti da biste pomogli u smanjenju bezbednosnih rizika kada koristite bežičnu mrežu.\nUvek kada je moguće, povežite se samo sa bežičnim mrežama koje zahtevaju bezbednosni ključ za mrežu ili koje imaju neki drugi oblik bezbednosti, kao što je certifikat. Informacije koje se šalju putem takvih mreža su šifrovane, što može pomoći da se računar zaštiti od neovlašćenog pristupa. Kada u okviru opcije „Povezivanje sa Internetom“ prikažete dostupne bežične mreže, videćete tekst koji pokazuje da li bežična mreža ima omogućenu bezbednost ili nema.\nInformacije o bezbednosnom statusu u opciji „Povezivanje sa Internetom“\nPre nego što se povežete sa mrežom koju je obezbedio dobavljač Internet usluga (ISP), kao što je javna mreža u kafeu ili na aerodromu, pažljivo pročitajte uredbu o privatnosti i uverite se da razumete koje datoteke su sačuvane na računaru, ukoliko ih ima, kao i koje vrste informacija dobavljač mreže prikuplja sa računara.\nAko se povežete sa mrežom koja nije bezbedna, imajte na umu da neko pomoću pravih alatki može videti sve što radite, uključujući Web lokacije koje posećujete, dokumente na kojima radite, kao i korisnička imena i lozinke koje koristite. Uverite se da ne radite na informacijama o preduzeću ili da ne posećujete oblasti poslovne mreže zaštićene lozinkom dok ste povezani sa tom mrežom.\nTakođe pogledajtePrikazivanje i povezivanje sa dostupnim bežičnim mrežama


Trka za ministarstvo sile - Saša Ilić - Peščanik\nSrbija će dobiti novu vladu, ali ne u poslednjem nego u „najposlednjijem trenutku“, odnosno kada predsednik Aleksandar Vučić bude procenio da je kucnuo zadnji čas da se oformi novi paravan za njegov sveobuhvatni rad na svim poljima ljudske delatnosti. Jedno od tih polja, reklo bi se nezanimljivo za većinu političara, nebitno sa aspekta državnog budžeta jer se za njega oduvek odvajao minimum dostojan najsiromašnijih zemalja sveta, predstavlja i resor kulture. Svaki novi ministar u njemu bio je prava pošast za kulturu, ali istinska propast nastupila je sa naprednjačkim konceptom koji su sprovodili Bratislav Petković, Ivan Tasovac i odlazeći ministar Vladan Vukosavljević. Nekome će odmah pasti na pamet slika nasmejanog Vukosavljevića s početka karijere kada je u prostorijama ministarstva sazvao sastanak bivših kolega, čime je želeo da naglasi važnost kontinuiteta kulturne politike, u čemu se on iskazao mnogo bolje od svojih prethodnika. Jer dok su neki od njih nalazili inspiraciju u krvavoj košulji kralja Aleksandra ili digitalnim pokvarenim satovima, Vukosavljević je išao mnogo dublje u povest, do vizantijskih, nemanjićkih vremena, odakle je crpeo snagu za prodor u budućnost. No ubrzo je zapeo u nekom praistorijskom glibu, odakle je nastavio da emituje pogrešne signale i okuplja stručnjake za discipline koje su davno prevaziđene, isto onako kao što su prevaziđeni koncept i dizajn novog sajta ministarstva kulture Srbije, koji se odnedavno može videti na starom domenu. Podseća na rezultat predvinčanske imaginacije, otpimizovan po standardu mlađeneolitskih tehnologija. Vukosavljevićeva anahronost bila je čest izvor sukoba s drugim centrom kulturnog planiranja u Srbiji – premijerkom Anom Brnabić.\nAna Brnabić bi, da je porodični biznis krenuo nekim drugim smerom, mogla završiti u fotelji ministra kulture, ali je ovako taj resor ostao samo njena hobistička preokupacija, u koju je investirala deo svoje premijerske energije, formiravši Tim za kreativne industrije, sačinjen od najboljih stručnjaka za brendiranje, pakovanje i prodaju kulture kod nas. Ujedno, Ana Brnabić je bila prva političarka koja je ministarstvo kulture, pored ministarstva obrazovanja, nazvala „ministarstvima sile u 21. veku“. Ona je to izjavila u decembru 2018. na otvaranju skupa „Budućnost izvođačkih umetnosti u Srbiji – perspektive i izazovi“. Tom prilikom je pomenula da bi Srbija u tom smislu trebalo da iskoristi „četvrtu industrijsku revoluciju koja donosi nered (disruption)“, što je najveći izazov za Zapad, ali ne i za nas, koji smo navikli da živimo u neredu i da ne znamo šta donosi dan a šta noć. Dakle, premijerka se odlično dosetila kako bi ministarstvo kulture Srbije moglo da iskoristi svoju komparativnu prednost u odnosu na uređeni Zapad gde svako iskliznuće iz planiranog izaziva novi haos. „Mi se ne plašimo šta će da se desi sutra, jer toliko decenija mi nismo znali šta će da se desi sutra“.\nZaista, zahvaljujući Aleksandru Vučiću, Srbija živi ovu svoju istorijsku prednost istrajavanja u haosu i neizvesnosti u punom kapacitetu. Isto tako, ni ministarstvo kulture ne zna šta ga čeka sutra. I ono je, poput ostalih resora, stavljeno na licitaciju, koja se ovih dana odvija u većini medija, pa se tako pojavljuju različita imena koja bi mogla da zamene sve nervoznijeg Vladana Vukosavljevića. Jedna od glavnih kandidatkinja za čelno mesto u ovom resoru je Maja Gojković, čiji su ljudi, prema pisanju medija, u danima Vučićevog savetovanja u Trampovoj stolici, obišli ovo ministarstvo i otpočeli nezvaničnu izradu nove sistematizacije, kao i pregledanje predvinčanskih programskih dokumenata koje je ovo ministarstvo donelo za vreme Vukosavljevićevog mandata. Ovakvu vest je demantovao sam Vukosavljević, dok je činjenica o ovakvom potezu odlazeće predsednice Skupštine signifikantna, jer govori u prilog tome da je ona prilično sigurna u svoje buduće nameštenje.\nAli ovde je reč samo o jednoj mogućoj kandidaturi i ona dolazi po liniji naprednjačko-radikalske familijarne prošlosti. Pitanje je da li će taj porodični proteže prevagnuti ili će se Vučić opredeliti za Anu Ilić, premijerkinu savetnicu za kreativne industrije, koja je prethodno obavljala posao šefice kabineta dok je Brnabić bila na čelu ministarstva za državnu upravu i lokalnu samoupravu. Ona nije toliko poznata u javnosti, jer je bila vezana isključivo za koordinaciju tima Serbia creates. Možda će ovo biti jedinstvena prilika da se premijerkino dugo planiranje kulturne politike konačno pretvori u neku novu Strategiju razvoja kulture 2020-3030 koja će nastati kao odgovor na Vukosavljevićeva gubljenja u povesti od Vinče do Jasenovca i nazad. No jedno je sigurno, Brnabić očekuje proizvodnju dodatne vrednosti u kulturi, koja je ovde oduvek operisala sa manjkom i oduzetom vrednošću, što je u vreme pandemije Covid-19 dovelo do opšte pustoši. Kulture nema više ni na javnom servisu, čiji se glavni urednik kulture tek povremeno pojavljuje u projektima Serbia creates, kao jedini autentični proizvod „dodate književne vrednosti“.\nNaposletku, kao ozbiljna kandidatkinja pojavljuje se i Jelena Trivan, direktorka Službenog glasnika, koja nema ni praistorijske ni futurističke vizije ali zato ima odlične političke veze, zahvaljujući kojima je od prepoznatljivog lica Demokratske stranke izvršila tranziciju ka SNS-u i pokazala Radošu Ljušiću da je u srpskoj politici sve moguće.\nČini se da u ovom trenutku ni Vučić ne zna za koju će se opciju opredeliti, ali ako se bude odlučio za kontinuitet Vlade sa Anom Brnabić na čelu, sasvim je moguće da će i „ministarstvo sile“ dobiti novi leadership. U tom slučaju, Vukosavljević neće imati previše vremena za pakovanje, jer ako su jedni već napravili novu sistematizaciju na papiru, drugi su to već učinili u digitalnom okruženju. Ostaje samo da se svedu računi koje je napravio Vladan Vukosavljević sa svojim saradnicima i da se podvuče crta iza još jednog katastrofalnog perioda u planiranju kulturne politike.


Filip Novoselski prva beba u 2020. godini, gradonačelnik Pavlov darovao zlatnik - Radio televizija Pančevo\n2. januara 2020. 2. januara 2020. 0370\nU pančevačkom porodilištu u 2020. godini rođeno je već šest beba, a prvi je svet ugledao Filip Novoselski u prvom satu Nove godine. Pedeset minuta posle ponoći u pančevačkom porodilištu rodio se dečak, Filip Novoselski težak 3 kilograma i dugačak 48 santimetara. Mama Irina Novoselski iz Crepaje oseća se dobro iako je Filipa na svet donela carskim.Gradonačelnik Saša Pavlov u ime grada Pančeva uručio je mami poklon za prvrođenu bebu zlatnik vredan 50 hiljada dinara.\nPored darivanja prve bebe čiji su roditelji iz Crepaje i pripadaju Opštini Kovačica gradonačelnik Pavlov je istakao da će poklon dobiti i beba koja je prva rođena na teritoriji Grada Pančeva.\n“Jedno od najvećh zadovoljstava jeste da posetim prvu bebu. Mi uvek to radimo 2 januara da se majka odmori i da bi se radovala ovakvoj poseti. Ovo je jedna odgovorna populaciona politika koju nastojimo da izgradimo, pratimo i finansijski podržimo , posebno što se tiče porodicama sa decom. U našoj odluci ima deset i više popularnih mera za pomoć porodicama. Pored mere darivanja prve bebe tu je nadoknada i pomoć u opremi svakoj rođenoj bebi, jednokratna pomoć sa trojkama i četvorkama i pomoć deci do 18 godine u vidu udžbenika i nastavnih sredstava .Takođe kasnije regresiranje boravka u vrtićima, ima ih trenutno 800 koji neplaćaju imamo 1600 dece koje subvencionišemo u visini od 80 posto od ekonomske cene”, rekao je Pavlov.


POLITIKA Archives - Страница 128 од 130 - Jutarnji GLASnik\nVučićeva ostavka na mestu premijera i predsednička mapa ‘bolje’ Srbije Pišu: Branka Mihajlović i Iva Martinović Aleksandar Vučić, dan uoči polaganja zakletve i preuzimanja fukcije predsednika Srbije, održao je pres-konferenciju na kojoj je izneo svoje viđenje rezultata rada Vlade Srbije od 2014. godine kada je došao na mesto premijera do danas. Između ostalog, poručio je, […]\nObaveza Vuka Jeremića nakon predsedničkih izbora je da osnuje stranku, pre svega zbog onih ljudi koji su za njega glasali na tim izborima. On je tim ljudima dao neku nadu, povukao je neko biračko telo od pet odsto i te ljude ne sme da razočara. Sa podrškom građana nije se lepo igrati. – Ne možete […]\nVučićevi principi * Vučić vesla preko vode, okružen podaničkom državnopartijskom aparaturom, a građani Srbije žedni plivaju za njim nadajući se nekom pojasu za spasavanje iako im je voda došla do nosa. U tom smislu ne može mu se osporiti uspešnost!? Posle godinu i po dana izopštenosti, o čemu je premijer govorio s puno empatije, Gašić […]\nPredsednik pokreta “Slobodni građani Srbije” Saša Janković izjavio je u Novom danu televizije N1 da ne želi da bude “kalif umesto kalifa”, iako je društvo u Srbiji naviklo da jedan čovek odlučuje o svemu. Pokret “Slobodni građani Srbije” je pokret građanske levice, i to u smislu socijalne pravde koja srpskom društvu nedostaje, objašnjava Janković. “Naše […]\nStamatović: Izmišljotina tvrdnja Zorane Mihajlović o pretnji oružjem Predsednik opštine Čajetina Milan Stamatović pokazao je danas uverenje u kojem se navodi da nije osuđivan i da se protiv njega ne vodi nikakav krivični postupak i rekao da je „izmišljotina“ tvrdnja ministarke građevinarstva, saobraćaja, infrastrukture Srbije Zorane Mihajlović da on nekome preti oružjem. Povodom izjave Zorane […]\nPredasednik opštine Čajetina, Milan Stamatović najavio je danas krivičnu prijavu protiv Zorane Mihajlović, ministarke građevinarstva, saobraćaja i infrastrukture. „Vođa antisrpskog lobija u Srbiji i ministarka opšte prakse u Vučićevim vladama od 2012. naovamo samo je potvrdila ono što je portal jednog od Vučićevih glavnih medijskih atentatora predvideo pre dva dana – posle hapšenja koje mi […]\nNe može se u negirati odgovornost Miloševića i ostalih koji su bili na vlasti u Srbiji devedesetih, ali glavna odgovornost nije na njima Neke akcije uopšte nije lako sprovoditi i mi ne možemo lako da dođemo do Vulina ili Dačića, ili bilo koga od njih da ih napadnemo. Piše: S. Čongradin To kaže za Danas […]\nПретходно 1 … 127 128 129 130 Следеће


October 2016 – Page 2 – Muški blog\nDoktor Ričard Gardner posvetio je život alternativnoj mediciji\nKiropraktika je najpopularnija grana alternativne medicine i sprovodi se prirodnim putem, bez ikakvih medikamenata i operacija. Namenjena je svima, a u njenom fokusu nalazi se kičma, uz korelaciju pršljenova i nervnog sistema. Cilj kiropraktike je skidanje pritiska sa nerava otklanjanjem subluksacije (izmeštanje pršljena iz normalnog položaja) u cilju normalizovanja protoka impulsa kroz nerve, čime se dolazi do boljeg rada organa i tkiva, veće pokretljivosti uzglobovima, kao i osećaja rasterećenosti.\nNaročito motivisan lekar sa samopouzdanjem koje potkrepljuje višegodišnje iskustvo uspešnog dijagnistifikovanja i lečenja različitih fizioloških stanja, doktor Ričard Gardner, odlučio je da svoj život posveti izučavanju upravo ove grane alternativne medicine, zbog čega je postao, ne samo kiropraktičar, već i ekspert za balans. Obrazovanje i iskustvo sticao je u Americi, nakon čega je u Hrvatskoj uspešno vodio svoju praksu, a sticajem okolnosti završio je u Srbiji, u kojoj se u potpunosti pronašao i koju ne namerava da napušta. Doktor Gardner stručnjak u edukaciji pacijenta u oblasti ishrane, vežbi i promena u načinu življenja radi boljeg zdravlja, kao i razumevanja sebe. Kod anksioznih i često akutnih pacijenata, doktor Gardner pruža jasno pojašnjavanje procesa oporavka koji je potreban za najbolji rezultat, a poseduje i višegodišnje iskustvo u holističkom pristupu balansu tela, kako na fizičkom, tako i na mentalnom nivou. Doktor Gardner posebnu pažnju posvećuje proučavanju faktora koji utiču na balans tela, uma i duše, postizanjem harmonizacije kombinacijom kiropraktike i metoda vezanih za sam balans.\nDoktor Gardner upoznat je sa savremenim i najnovijim razvojem u kiropraktici, sportskoj medicini i najnovijim otkrićima u oblasti anatomije ljudskog tela i kineziologije. Posebno je specijalizovan za rad sa sportistima i tretiranje sportskih povreda. Radio je kao lični trener/kiropraktičar za profesionalne atlete, uključujući Ivana Ljubičića, Fabia Fonjinija i Tomija Hasa. Sarađivao je sa profesionalnim fudbalerima, olimpičarima, profesionalnim igračima baleta, MMA borcima, i ostalim amaterskim atletama. Pomogao je i Savi Miloševiću, Nenadu Zimonjiću, Dušanu Borkoviću I Žil Simonu.


Pokrajinski sekretar za privredu i turizam dr Nenad Ivanišević, istakao je na današnjoj konferenciji za medije pojedinosti u vezi sa tri nova konkursa u oblasti zapošljavanja, koji su raspisani na ukupan iznos od 42 miliona dinara.\n-Ideja Sekretarijata koju je podržala Pokrajinska vlada je da kroz sve konkurse koje raspisujemo očuvamo radna mesta i da se novi ljudi zaposle, kao i da se osnuju nove firme. Podsetiću da se, raspolažući sa budžetom većim za 66 odsto u odnosu na prethodni, stvorila mogućnost da već sada raspišemo nekoliko konkursa. Danas raspisujemo konkurse iz oblasti zapošljavanja sa težištem na samozapošljavanju i novom zapošljavanju – naveo je Ivanišević ističući da je jedan od važnih uslova da se lica na koja se odnose ovi konkursi nalaze na evidenciji NSZ-a.\nJavnim konkursom za finansiranje sprovođenja javnih radova na teritoriji AP Vojvodine, obezbeđeno je pet miliona dinara, dok je maksimalna dužina trajanja javnog rada četiri meseca, u skladu sa raspoloživim finansijskim sredstvima, što će biti regulisano ugovorom o privremenim i povremenim poslovima. Konkurs za javne radove je namenjen socijalnim i humanitarnim delatnostima, za održavanje javne infrastrukture, zaštiti životne sredine, kao i kulturnim i turističkim delatnostima. Pravo učešća imaju udruženja sa statusom pravnog lica, odnosno ona udruženja koja su upisana u Registar APR-a.


Izvor: Danas, 17.Nov.2019, 12:29\nMinistar zdravlja Zlatibor Lončar izjavio je da predsednik Srbije Aleksandar Vučić ima hronične, manje probleme sa srcem, ali da je u petak došlo do ozbiljnog pogoršanja njegovog zdravstvenog stanja, kada je odlučio da se obrati lekarima VMA, prenosi RTS. Članak Lončar: Vučić je bio životno ugrožen se pojavljuje prvo na Dnevni list Danas.\nLatinka Perović pre 20 godina: Srpski narod se više ne da lako prevariti\nIzvor: Danas, 17.Nov.2019\nNe verujem u mesije, ne verujem u nove vođe. Krizu poverenja koju danas osećam u srpskom narodu vidim kao znak njegovog sazrevanja. Mislim da se on ne da više tako lako prevariti. Članak Latinka Perović pre 20 godina: Srpski narod se više ne da lako prevariti se pojavljuje prvo na Dnevni list Danas.


infostan - BGnekretnine blog\n3 važne stvari ako planirate da iznajmite stan09 Sep\nLokacija, kvadratura, raspored, spratnost, nameštenost, funkcionalnost, sve treba da vam se poklopi da bi u nekom stanu videli svoj budući dom. Kad tražite stan, jako je bitna stavka visina zakupa. Ali ona druga isto bitna je visina mesečnih troškova, odnosno, kako u narodu volimo da kažemo, komunalija. INFOSTAN– ...\nInfostan: 2.909 za reprogram01 Jul\nBeograd - U toku postupka za reprogramiranje dugova korisnika "Infostana" u junu je potpisano 2.909 ugovora o reprogramu, saopštila je Uprava Grada Beograda. Ukupna vrednost potpisanih ugovora o reprogramu je 388 miliona dinara. Tim ugovorima, kako je objasnio gradski menadžer Goran Vesić, predviđen ...


Savremeni enterijer industrijskog stila\nGlavni izazov tokom renoviranja ovog stana predstavljalo je očuvanje njegovog postojećeg rasporeda, a Xue Jin Architecture Network studio učinio je baš kako je njegov vlasnik želeo.\nKlijent je želeo da stan postane daleko komotniji i prostraniji, dobro osvetljen i potpuno osolobođen bilo kog viška, zajedno sa premeštanjem kuhinje i kupatila. takođe, vlasnici ovog stana zahtevali su da ventilacija bude poboljšana u čitavom enterijeru.\nKako bi izašle u susret svim ovim zahtevima, arhitekte su se opredelile za otvaranje prostora uklanjanjem svih pregradnih zidova koji nisu deo strukture na kojoj se teret zgrade oslanja. Tim studija kreirao je smislene tranzicione zone između predsoblja, dnevnog boravka, kuhinje i trpezarijskog prostora. Zid koji razdvaja dnevnu sobu i balkon sada takođe poseduje veliko, polukružno otvaranje, koje postaje veoma lepa dizajnerska karakteristika i omogućuje obilje prirodne svetlosti.\nU životnom prostoru, specijalno prilagođena zidna jedinica kombinuje nekoliko različitih elemenata, kao što su sofa, sto i jedinica za odlaganje stvari. Hibridni komad nameštaja omogućuje ovom ambijentu da bude fleksibilan i služi u nekoliko svrha, finiširao je proces otvaranja prostora i stvaranja njegovog prostranijeg igleda. Pored toga, balkon i trpezarija postali su karakteristični segmenti, koji pružaju velike količine prirodnog svetla enterijeru putem velikih prozora, ujedno stvarajući zaista udoban izgled i osećaj.\nSpavaći prostor prilično je neobično dizajniran takođe. Umesto kreiranja dve razdvojene, ali veoma male spavaće sobe, arhitekte su kreirale veliku drvenu platformu koja poseduje dva kreveta i obilje skladišnog prostora ispod njih. Što se tiče novog kupatila, ono je izmešteno na deo gde se nekada kuhinja nalazila i sada je ugrađeno u platformu zajedno sa udobnom ugrađenom nišom za sedenje.


Šta je Anđeoski Reiki (Ruski Reiki)? – Isceljenje i zdravlje\nAnđeoskiReiki je jedan od Reiki stilova koji je veoma popularan u Rusiji, Americi i u pojedinim zemljama Evrope. Anđeoski Reiki je jedan od najprihvaćenijih stilova jer je jednostavan, lako primenjiv, pogodan za sve uzraste, a njegove mogućnosti pokrivaju sva polja ljudskog života.\nOvaj Reiki stil može biti dobar početak za svaku osobu koja želi da kroz energetski rad pomaže sebi i svojim najbližima, da poveća nivo kvaliteta svog života kao i da se nauči transformisanju svojih ličnih energija, a time i energija svoje sudbine na bolje.\nAnđeoski Reiki se primenjuje jednako i bez ograničenja, kako u cilju samopomoći tako i u cilju pomoći drugim ljudima.\nDaje osećaj zaštićenosti i sigurnosti u sutrašnji dan, jer tokom primene ovog Reiki stila mi vidimo kako se stvari menjaju nabolje, osećamo da možemo istinski i snažno uticati na okolnosti svog života, rešavati probleme mnogo lakše nego što je to bilo pre. Naš životni put postaje vidno lakši i predviđeniji, mi sigurnije koračamo svojim životom iz dana u dan, jer jasno osećamo, kao nikada pre, da čitav Univerzum je na našoj strani.\nAnđeoski Reiki – Energija Arhanđela Gavrila Dejstvo Reikija na položaju ruku: Grudni koš i srce Bioenergetski i Reiki tretman na daljinu Bioenergija, Reiki i savremena medicina


Prvo AIM Startup lokalno finale u Srbiji 10. februara u NTP Beograd – Naučno-tehnološki park Beograd\nPrvo AIM Startup lokalno finale u Srbiji 10. februara u NTP Beograd\nPrvo nacionalno AIM Startup takmičenje u Srbiji biće održano 10. februara u Naučno-tehnološkom parku Beograd, a za titulu najboljeg i šansu da učestvuje na Annual Investment Meeting ovog marta u Dubaiju, boriće se 10 finalista.\nNa osnovu trominutnog pitcha o pobedniku će odlučiti stručni žiri u sastavu: Predrag Predin, South Central Ventures, Stevica Kuharski, Fil Rouge Capital, i Ivan Dimitrijević, Telenor.\nStartapovi iz Srbije imaju priliku da po prvi put predstave svoju ideju na globalnoj startap izložbi i takmičenju AIM Startup 2020 u Dubaiju, zahvaljujući partnerstvu Naučno-tehnološkog parka Beograd i Annual Investment Meeting (AIM), vodeće investicione platforme na Bliskom Istoku i Severnoj Africi.\nAIM Startup je velika šansa za sve startapove koje žele da prikupe kapital, prošire se na nova tržišta, uspostave nove poslovne kontakte i predstave se globalnoj publici. Pobednik će učestvovati i na globalnom AIM Startup 2020 finalu, koje će okupiti pobednike lokalnih AIM takmičenja iz 80 zemalja na svetu.\nDeseto izdanje Annual Investment Meeting biće održano od 24. do 26. marta 2020. u Svetskom trgovinskom centru u Dubaiju.


Prikazivanje članaka po tagu nacionalni savet - Radio televizija Bor\nSituacija vlaške i rumunske manjine važna za pristupanje EU\nBOR, SRBIJA - Na skupu "Srpsko - rumunski odnosi i status vlaške nacionalne manjine u Srbiji", održanom u Beogradu, istaknuto je da situacija vlaške i rumunske manjine uzrokuje dodatne kompikacije koje bi mogle da opterete Srbiju na putu ka Evropskoj uniji. U predstavljenoj studiji istaknuto je i da je pitanje bilateralnih odnosa Srbije sa susedima izuzetno važno u kontekstu procesa pristupanja Evropskoj uniji. Srbija i njene nadležne institucije moraju da insistiraju na sprovođenju dogovora sa Rumunijom, pre svega u oblasti obrazovanja i informisanja na rumunskom jeziku, kao i prava na slobodu veroispovesti, zaključak je studije.\nOvom prilikom, pitanje identiteta i posebnosti vlaške zajednice, ocenjeno je kao ključ nesporazuma između dve zemlje. Važno je da se obe strane, i Srbija i Rumunija, uzdrže od mešanja u pitanje intetiteta i ličnog izjašnjavanja Vlaha, kao i da bi bilo korisno korišćenje usluga visokog komesara za nacionalne manjine OEBS-a – čulo se na skupu.


NATO Reach Out | Institut za javnu politiku\nCrna Gora Realizator projekta NATO odeljenje za javnu diplomatiju iz Brisela, Ambasada Slovenije u Crnoj Gori Avgust 2013 - Januar 2014.\nBolje razumevanje NATO integracija i aktivnije uključivanje medija u debatu o članstvu u NATO.\nUz podršku NATO odeljenja za javnu diplomatiju u Briselu i Ambasade Slovenije u Crnoj Gori, Institut za javnu politiku u septembru 2013. godine započinje projekat monitoringa medija kada je u pitanju izveštavanje o integraciji Crne Gore u NATO. Projekat će pratiti konsultacije sa medijima i predstavnicima medija, kao i specijalizovan seminar za studente završnih godina novinarstva za izveštavanje o NATO-u i sektoru bezbednosti.\nProjekat ima nekoliko ciljeva: podizanje nivoa razumevanja NATO integracija u javnosti, aktivnije uključivanje medija u argumentovanu debatu o članstvu u NATO baziranu na znanju i činjenicama, kao i uključivanje mladih u proces donošenja odluka u društvu kroz obrazovanje i profesionalno usavršavanje u okviru medijske struke.\nMonitoring elektronskih i štampanih medija rezultiraće kvantitativno-kvalitativnom analizom načina na koji se Nato predstavlja građanima u crnogorskim medijima. Posebna pažnja biće posvećena kritičkom, informativnom i sadržajnom tretiranju ove teme.\nCrna Gora Realizator projekta\nNATO odeljenje za javnu diplomatiju iz Brisela, Ambasada Slovenije u Crnoj Gori Avgust 2013 - Januar 2014.\n30. novembra 2013. godine održana je Fokus grupa sa novinarima i urednicima crnogorskih medija o izveštavanju o NATO savezu. Više o fokus grupi pročitajte OVDE.\n27. decembra 2013. godine Institut za javnu politiku predstavio je rezultate prvog dela projekta "NATO Reach Out". Više o istraživanju pročitajte OVDE.\nPublikaciju "Crna Gora - NATO u medijima" možete preuzeti ovde (PDF).\nInstitut za javnu politiku u junu 2014. počinje implementaciju drugog dela projekta "NATO Reach Out". Saznajte više u posebnoj VESTI.


NOVA UREDBA EU ŠTITI DEČJE PODATKE Roditelji neće imati pristup ocenama đaka u e-dnevniku!\nDok roditelji u Hrvatskoj strahuju da neće smeti da gledaju ocene svoje dece bez njihovog odobrenja, kod nas im možda neće biti omogućen pristup e-dnevniku!\nKakav uticaj ova uredba ima i da li ovako nešto može uskoro da se očekuje u Srbiji, pitali smo pomoćnika generalnog sekretara sektora za nadzor poverenika za informacije od javnog značaja i zaštitu podataka o ličnosti Zlatka Petrovića.\n- Ova uredba predstavlja strani pravni propis pošto nismo u Evropskoj uniji i ona kod nas ne može imati neposrednu primenu. Za sada utiče samo na naše kompanije koje imaju korisnike na području Evropske unije - priča on.\n- Odredbama našeg porodičnog zakona propisano je da roditelji imaju pravo da dobiju sva obaveštenja o detetu od obrazovnih ustanova, ako je dete pod roditeljskim staranjem. Povodom starosne granice za pristanak za obradu podataka, koju uvodi GDPR, ona je propisana za nuđenje usluga informacionog društva detetu, a ne za uvid u ocene. GDPR propisuje starosnu granicu od 16 godina, koja se može zakonima članica EU snižavati do 13 godina - objašnjava Petrović i dodaje da će se zakonodavstvo Srbije usklađivati sa evropskim zakonima, ali da to ne mora da znači da će deca moći da zabrane roditeljima uvid u ocene.\nNEMA VIŠE PLAVE I CRVENE HEMIJSKE Evo šta se sve promenilo u srpskim školama koje su uvele E-DNEVNIKE\n- Poverenik sprovodi postupak nadzora prema Ministarstvu prosvete, nauke i tehnološkog razvoja, a povodom uspostavljanja takozvanog es-dnevnika koji omogućava upravo to da roditelji gledaju podatke elektronskim putem. Razmatramo pravnu osnovanost jednog takvog servisa i zaštitu ovih podataka u postupku nadzora, na koji već imamo određene primedbe, o čemu će javnost biti blagovremeno obaveštena - kaže Zlatko Petrović.\nBojan Radić, rukovodilac projekta "e-Prosveta", u martu je za "Blic" istakao da se razmatraju četiri varijante kako bi pristup mogao da izgleda.\n- Naša ideja je da nađemo takav set informacija koje šaljemo roditeljima, da ne ugrozimo one uspehe koje smo sada postigli. Živa reč i komunikacija sa nastavnicima i razrednim je jako važna - rekao je on tada.\nAmerički sajtovi već su ustuknuli pred uredbom\n"Što se kompanija koje posluju na internetu tiče, dok jedni masovno šalju mejlove korisnicima i žickaju odobrenje za korišćenje podataka, drugi su počeli da blokiraju pristup evropskim korisnicima da se ne bi smarali GDPR-om, ta uredba važi za sve kompanije koje imaju korisnike na području EU. S obzirom na to da su u slučaju nepoštovanja uredbe predviđene drakonske kazne, čak do 20 miliona evra, neke američke internet kompanije već su počele da blokiraju svoje stranice za područje EU. To je među prvima učinio ‘Čikago tribjun‘, ali i Unroll.me, veb-servis koji je koristio pristup mejlovima korisnika za istraživanje tržišta. Sad su obavestili korisnike da više neće biti operativan u Evropi jer ne može da se pridržava pravila iz ove uredbe", pišu "24sata.rs"\nuvid u ocene\n"DRAGI SVI, NEKO JE POKUŠAO UPAD!" Otežan pristup elektronskom dnevniku: Puca sistem ili HAKERSKI NAPAD?


U Prijepolju i Priboju spremno dočekuju zimsku sezonu - PPmedia\nPosted on\t7 децембра, 2019 12:56 pm by adminpp033\nPrijepolje/Priboj – Zimske službe u opštinama Prijepolje i Priboj spremno dočekuju zimsku sezonu, zaključeno je sa na sednicama Štabova za vanredne situacije u ove dve lokalne samouprave.\nOdržavanje pet opštinskih kategorisanih puteva u Priboju u periodu od 1. decembra 2019. do 31. marta 2020. godine lokalna samouprava poverila je JP za održavanje građevinskog zemljišta i razvoj Priboj koje je, po sprovedenom tenderu, sklopilo ugovore sa podizvođačima, navodi se na sajtu opštine.\nZa ove namene iz opštinskog budžeta biće izdvojeno oko 2,5 miliona dinara, plus nabavka 140 tona kamenog agregata odnosno rizle, kao i nabavka 10 do 15 tona soli za potrebe naših sugrađana koju će prema dostavljenim spiskovima moći preuzimati naši građani, pre svega iz viših delova grada, verovatno već od ponedeljka 9. decembra.\nŠtab za vanredne situacije u Priboju\nOpštinski štab u Prijepolju razmotrio je plan zimskih službi za 2019/2020 godinu kao i njihovu spremnost za realizaciju poverenih poslova. Razmotren je izveštaj o vodotokovima na teritoriji te opštine i preduzete preventivne i na zaštiti ugroženih deonica od eventualnih poplava u nastupajućem periodu. Naloženo je JP Putevi Srbija da ostvare uvid nad stanjem zaštitne ograde na mostu preko reke Lim kod železničke stanice u Prijepolju jer predstavlja opasnost za bezbednost učesnika u saobraćaju.\nОзнаке: PRIBOJ, Prijepolje, štab za vanredne situacije, Štab za vanredne situacije Priboj


Završeno veliko fotografsko takmičenje „Tragom duše 2016“ Završeno veliko fotografsko takmičenje „Tragom duše 2016“\nObjavljeno: 1. 9. 2016 u 20:23h\nFotografsko takmičenje Tragom duše 2016 koje je po drugi put organizovano u Republici Srpskoj ove godine danas je zvanično zatvoreno.\nU okviru uređivačkog maratona kreirani su enciklopedijski članci o dobrima sa spiskova koji su upotpunjeni pristiglim fotografijama. Članci su postavljeni na Vikipediju na srpskom jeziku, ali, u narednom periodu, kroz projekte međunarodne saradnje, isti će biti prevedeni i na nekoliko drugih jezika i biti dostupni na drugim višejezičnim projektima. Projekat je relizovan pod pokroviteljstvom Vikimedijine Fondacije (Wikimedia Foundation), a u organizaciji Vikimedijine Zajednice Republike Srpske.\nPodršku projektu su pružili: Zavod za zaštitu kulturno-istorijskog i prirodnog nasljeđa Republike Srpske, Turistička organizacija Republike Srpske, Turistička organizacija Višegrada, Foto kino klub Trebinje, Opština Novo Goražde i Opština Sokolac. Značajan doprinos projektu kroz pomoć pri lociranju spomenika su pružile lokalne turističke organizacije iz svih gradova Republike Srpske.\n“Projekat Tragom duše 2016 je, opet spajajući tradicionalno i savremeno, doprinio pozitivnoj promociji Republike Srpske i njenog nasljeđa na Internetu. Pored toga, zahvaljujući ovom projektu, jedan dio našeg nasljeđa je trajno sačuvan od zaborava. Takmičenje je prevazišlo sva očekivanja u pogledu broja prikupljenih fotografija i broja učesnika, što ga, kada se u obzir uzme i bogat nagradni fond postavlja na prvo mjesto u kategoriji ovakvih takmičenja ikada organizovanih u Republici Srpskoj”, ističu organizatori.


ŠAULA: NE SUMNJAM DA ĆEMO PRUŽITI MAKSIMUM - FK Vojvodina – Zvanična web prezentacija\n11.05.2018. - 11:45 | Urednik portala\n- Pre svega, iskoristio bih priliku da čestitam Crvenoj zvezdi na tituli i jednoj izvanrednoj sezoni, u kojoj su u Evropi odigrali fenomenalno i nisu imali sreće da odu dalje. Što se tiče sutrašnje utakmice, Crvena zvezda je favorit i tu nema dileme. Imaju kvalitetniju ekipu od nas, ali mi imamo obavezu da pružimo maksimum i ne sumnjam da će tako biti. Probaćemo da ponovimo igru kao protiv Partizana i videćemo za čega će to biti dovoljno. Kao i za prethodne utakmice, imamo problema sa sastavom, ali ne žalimo se, već radimo i pripremamo ekipu za sledeće prvenstvo, tako da će na sutrašnjoj utakmici dvojica igrača iz naše omladinske škole dobiti šansu da budu među 18 fudbalera, a to su Mandić i Nešković, koji je već debitovao za prvi tim – kaže Šaula.\n- Trenerima je obaveza da motivišu igrače za svaku utakmicu, tako da ćemo to i uraditi. Znate i sami šta znači ime Crvene zvezde, pa će svi igrači biti dodatno motivisani za taj meč i u to nemojte sumnjati. Nastupiće igrači koji su igrali i na prethodnim utakmicama, jer ovo nije nikakva audicija. Neki koji su manje igrali će možda dobiti šansu u drugom poluvremenu, ali startna postava će sigurno biti naša najkvalitetnija ekipa u ovom momentu – ističe Šaula.\n- Gajić će biti među 18 igrača, kao što je bio i protiv Partizana i u Nišu. Videćemo kako će se utakmica odvijati, ali verovatno će dobiti priliku – napominje Šaula.\n- Na njega to ne može da utiče, jer to je jedan izvanredan momak i igrač, pa me ne čudi što Crvena zvezda hoće da ga dovede. Njega je prošle zime hteo Partizan, pa samim tim, kad se ta dva velikana interesuju za njega, to znači da ima i igračke i ljudske kvalitete – rekao je Šaula.


Alata za elektronsku nastavuе - Aktivnosti EU na globalnom planu\nEvropska unija, cije emisije predstavljaju priblizno 14% od ukupne emisije gasova sa efektom staklene baste u celom svetu, ne moze sama da dobije bitku sa klimatskim promenama. Promena klime je globalna pretnja i samo aktivnosti na globalnom novou mogu da daju efikasne rezultate. U skladu sa principom UN “zajednicke, ali raznolike odgovornosti u skladu sasvojim mogucnostima” bogate nacije treba da preuzmu vodecu ulogu, ali klimatske promene nece biti obuzdane ako i zemlje u razvoju ne daju svoj doprinos – prema prognozama njihove emisije nadmasice emisije industrijalizovanog sveta oko 2020. godine.\nU maju 2006. godine poceli su globalni pregovori o daljoj medunarodnoj saradnji u borbi protiv klimatskih promena pod okriljem UN. Evropska unija tezi da ovi susreti dovedu do pokretanja zvanicnih pregovora o izradi novog sporazuma o buducim globalnim aktivnostima po pitanju klimatskih promena na sledecoj konferenciji UN o klimatskim promenama decembra 2007. Novi sporazum bi trebao da garantuje da globalno zagrevanje ne dovede do povecanja temperature za 2 oC u odnosu na nivo temperature pre industrijalizacije zato sto bi porast iznad ovog praga mogao da dovede do nepovratnih, a mozda i katastrofalnih promena na celoj planeti.\nDa bi se sacuvale ove temperaturne granice, bice neophodno da se zaustavi porast emisije gasova u celom svetu do 2020. godine, a kasnije, do 2050. godine emisije treba da se smanje priblizno do polovine u odnosu na nivo emisija iz 1990. godine. Kao prvi korak, Evropska Unija predlaze da se razvijene zemlje angazuju u smanjenju kolektivne emisije gasova sa efektom staklene baste za 30% u odnosu na nivo iz 1990. godine do kraja 2020. godine. Zemlje u razvoju, takode, treba da pocnu da preduzimaju delatnosti koje ce usporiti rast njihovih emisija. Iako ambiciozni, ovi ciljevi su tehnoloski izvoljivi i ekonomski pristupacni za realizaciju.\nKlimatske promene su se desavale i u proslosti, ali ne takvim tempom. Sa sadasnjom brzinom klimatskih promena, vrste nemaju dovoljno vremena da evoluiraju.\nEvropska unija, takode, radi na medunarodnom nivou pruzajuci pomoc zemljama - partnerima u borbi protiv klimatskih promena. U toku 2005. godine EU je uspostavila nekoliko kljucnih partnerskih odnosa za prevazilazenje problema vezanih za klimatske promene, posebno sa Kinom i Indijom. Oni obuhvataju saradnju i prakticna resenja za promovisanje energetske efikasnosti i koriscenje obnovljivih izvora energije.\nU okviru partnerstva sa Kinom, Komisija i Velika Britanija finansiraju prvu fazu radova na izgradnji elektrocentrale na ugalj sa skoro nultim emisijama gasova u Kini, koristeci tehnologiju za hvatanje i skladistenje ugljenika. Ova tehnologija omogucava da emisije CO 2, koje nastaju u elektrani sagorevanjem uglja ili drugih fosilnih goriva, budu uhvacene i skladistene u podzemnim geoloskim formacijama, odakle ne mogu da iscure ponovo natrag u atmosferu.\nZajedno sa Marokom, Evropska komisija je predsedavajuci organ Johanesburske koalicije za energiju i obnovljive izvore energije (JREC) – koaliciju 90 zemalja koje rade zajedno na promociji i koriscenju energije iz obnovljivih izvora. U toku 2006. godine Koalicija je pokrenula Globalni fond za energetsku efikasnost i obnovljive izvore energije (GEEREF) da mobilise privatne investicije za odrzive energetske projekte u zemljama u razvoju i ekonomijama u tranziciji.\nVlade zemalja iz EU su izdvojile vise od 2,7 milijarde evra za investicije u projekte za smanjivanje emisijakoji se realizuju prema Protokolu iz Kjota u trecim zemljama, uglavnom u zemljama u razvoju (projekti koji koriste Mehanizam cistog razvoja), ali i u drugim razvijenim zemljama sa definisanim emisijama iz Kjoto protokola (projekti sa mehanizmom zajednicke realizacije (JI)). Ovi projekti ne samo sto generisu emisione kreditekoji pomazu drzavama-clanicama EU da postignu svoje definisane ciljeve emisija do 2012. godine na ekonomican nacin, vec uvode inovativne tehnologije u zemljama – domacinima i podrzavaju ih na njihovom putu ka odrzivom razvoju. Mehanizam trgovine emisijama gasova u EU, takode, omogucava kompanijama - ucesnicama da koriste kredite po projektima koji koriste Mehanizam cistog razvoja i mehanizmom zajednicke realizacije za dopunjavanje svojih kvota emisije gasova. Prema podacima trzista, u toku je priprema vise od 2400 projekata po Mehanizmu cistog razvoja.


Cilj ovog programa je da se omogući veće učešće mladih pravnika kako bi stekli nova znanja i veštine u pravosudnim institucijama.\nNjima će biti omogućeno da se bliže upoznaju sa radom institucija u cilju podsticanja mogućnosti zapošljavanja pripadnika nacionalnih manjina u upravi, poručili su iz ACDC-a.\nProgramom je predviđen izbor do deset kandidata koji će stažirati tri meseca u pravosudnim institucijama i advokatskim kancelarijama uz mesečnu nadoknadu.\nDa bi se prijavili, kandidati moraju da ispune određene uslove koji se, između ostalog, odnose na stepen obrazovanja i poznavanje jezika. Uz prijavu je potrebno priložiti CV u EuroPass formatu, dokumenta o školskoj spremi i skeniranu ili odštampanu ličnu kartu.\nViše informacija o kriterijumima za prijavu, potrebnoj dokumentaciji, kao i prijavni formular možete pronaći OVDE.\nKandidati imaju mogućnost da se prijave online putem, na e-mail adresu office@acdc-kosovo.org, sa naslovom mejla: „Prijava za stažiranje 2022. i ime aplikanta“ ili da dokumenta predaju u kancelariji Centra za zastupanje demokratske kulture (ACDC) koji se nalazi u ulici Čika Jovina 3, zgradi TC North City, na prvom spratu, svakog radnog dana od 10-14 časova u zapečaćenoj koverti sa naznakom – „Program stažiranja za mlade pravnike“.\nKrajnji rok za prijavu je 21. mart 2022. godine.\nIz ACDC-a navode da nepotpune, neodgovarajuće i neblagovremeno poslate prijave i dokumentacija uz prijave neće biti razmatrane.\nSaopštili su da se izbor kandidata koji ispune formalne uslove vrši na osnovu dostavljenih prijava i razgovora sa kandidatima, te da će o vremenu i mestu razgovora da obaveste samo one koji su ušli u uži izbor.\nIzabrani kandidati potpisaće ugovore sa Centrom za zastupanje demokratske kulture i njih sleduje mesečna nadoknada.\nIz ACDC-a su posebno ohrabrili žene i pripadnike marginalizovanih grupa da se prijave na konkurs.


TRAMP MAKSIMALNO ISPOŠTOVAO SRBIJU! Izveštač iz Bele kuće otkrio, Vučić imao priliku da iz Ovalne sobe uradi VAŽNU STVAR | Najnovije vesti - Srbija danas\n20.09.2020. • 17:00 Srbija Danas/Informer\nSrbija je ostvarila pobedu u glavno gradu SADVučić dobio priliku da u Ovalnoj s\nSrpski predsednik je uspostavio veoma dobar odnos sa Trampom i Kušnerom. Sam Vučić je u Vašingtonu Srbiju predstavljao odgovorno i na jednom veoma visokom nivou.\nSrbija je dobila vrhunski tretman i maksimalno je ispoštovana u Beloj kući, a potpisani sporazum u Vašingtonu od istorijskog je značaja i otvara novo poglavlje u odnosima Srbije i Amerike. Zato mi nije bilo jasno da deo srpskih medija i opozicionih političara ima potrebu da omalovaži ovaj diplomatski uspeh Srbije!\nOvo u razgovoru za Informer kaže Ksenija Pavlović Mekatir, Srpkinja koja godinama izveštava iz Bele kuće. Ona je bila i neposredni svedok tog 4. septembra, kada je u Ovalnoj sobi predsednika Donalda Trampa potpisan tzv. Sporazum o ekonomskoj normalizaciji odnosa Beograda i Prištine. Za naš list opisuje šta se sve dešavalo iza kulisa pregovora u Vašingtonu...\n- Promena lokacije za potpisivanje sporazuma i dramatični obrti, to je sve deo dnevne dinamike Trampove Bele kuće. On je čovek trenutka, sa njim je uvek moguć neki obrt. U ovom slučaju, Tramp je prebacio ceremoniju potpisivanja sporazuma u Ovalnu sobu, mesto iz koje američki predsednik upravlja celim svetom. Ne treba da vam kažem ništa više od toga, pa da shvatite da je Srbija maksimalno ispoštovana u Vašingtonu.\nU delu srpske javnosti Vučićev prijem naišao je na podsmešljive komentare, neki su mu čak merili veličinu stolice...\n- Iznenadio me je fokus na stolice i pokušaj falsifikovanja stvarnosti koja se dogodila u Beloj kući. Amerika je zemlja u kojoj su najveći biznisi napravljeni u garaži, poput 'Epla', ili u studentskoj sobi, poput 'Fejsbuka'. Možete sedeti u najlepšoj kancelariji u kraljevskoj stolici, ali to ništa ne znači ako nemate ideje i rezultat. Predsednik Tramp je Vučiću predao svoj podijum da se obrati novinarima i celom svetu iz Ovalne sobe. Svima se svidelo što je Vučić rekao da bi Tramp bio prvi predsednik posle Kartera koji bi posetio Srbiju, to su momenti u kojima se piše istorija. Prosto mi je neverovatno da oni koji su Belu kuću videli samo na razglednici ili su se u najboljem slučaju pred njom slikali kao turisti, meni, koja izveštava iz tog zdanja, govore kako je u Beloj kući.\nKako gledate na takve reakcije?\n- Iznenađena sam bila pojedinim srpskim medijima koliko se trude da omalovaže uspeh Srbije, kao da rade protiv interesa svoga naroda i zemlje. Začudile su me reakcije opozicije, koja ne može da razdvoji lokalnu i svetsku politiku, niti razume pojam nacionalnog interesa. Ti političari treba da shvate da moraju da ponude nešto drugo osim opstrukcije, pogotovo što ovi napadi na srpsko-američke odnose nemaju nikakvo utemeljenje.\nDa li primećujete promenu u stavu Bele kuće prema Srbiji? Sam Tramp je naveo da je kosovska politika pogrešno vođena poslednjih 20 godina.\n- Kada je Tramp rekao da je kosovska politika vođena pogrešno u poslednjih 20 godina, on pre svega misli na Klintona i na to što je fokus do sada bio na politici, a ne ekonomiji. Tramp i njegovi saradnici dolaze iz drugačijeg bekgraunda, nisu opterećeni birokratijom, ratovima, ne zavise od državne plate, ne pripadaju školi mišljenja koja je zavladala diplomatijom i koja uporno primenjuje zastarela rešenja koja ne funkcionišu. Tramp je uspeo je da napravi istorijski pomak.\nKoliko je toj promeni doprineo i Vučić?\n- Predsednik Vučić je uspostavio veoma dobar odnos sa Trampom i Kušnerom i ova administracija, za razliku od drugih, voli ovaj deo Evrope. Sam Vučić je u Vašingtonu Srbiju predstavljao odgovorno i na jednom veoma visokom nivou.\nNa koji način su Beograd i Srbija tretirani pod prethodnim administracijama u Vašingtonu?\n- Prethodne administracije su vodile jednosmernu politiku i komunikaciju sa Srbijom. To su Srbija i zemlje bivše Jugoslavije najbolje iskusile na primeru EU, jer se stalno dolazilo s listom uslova koje je Zapadni Balkan morao da ispuni zarad neke obećane budućnosti na dugačkom štapu. Međutim, ne možete đonom praviti mir sa narodima koji su po prirodi ratnici.\nDonald Tramp Aleksandar Vučić dijalog Vašigton


Stručno obrazovanje – Erasmus+ Srbija\nErazmus+ program pruža mogućnost ustanovama iz oblasti stručnog obrazovanja da pošalju učenike i svoje zaposlene na period učenja i stručnog usavršavanja u druge evropske zemlje ili učestvuju u projektima međunarodnih saradnji.\nUstanovama stručnog obrazovanja dostupne\nsu sledeće mogućnosti za učešće u Programu:\nKA1 Projekti mobilnosti – U okviru ovih projekata, ustanove mogu da pošalju svoje učenike i zaposlene na kraće ili duže periode učenja ili usavršavanja u neku od država članica Evropske unije ili trećih zemalja pridruženih Programu ili mogu da organizuju različite aktivnosti dolaznih mobilnosti za partnerske institucije. Za učenike i zaposlene u ustanovama stručnog obrazovanja dostupni su kratkoročni i akreditovani projekti mobilnosti sa ciljem jačanja kvaliteta nastave, evropske dimenzije u nastavi i doprinosa Evropskom obrazovnom prostoru.\nKA2 Partnerstva u oblasti stručnog obrazovanja omogućavaju ustanovama da učestvuju u projektima međunarodne saradnje, da ojačaju svoje kapacitete i proizvedu inovativne rezultate. Mogu biti različite veličine i obima pa je shodno tome moguće učestvovati u partnerstvima za saradnju ili malim partnerstvima u oblasti stručnog obrazovanja.\nŽan Mone projekti u drugim oblastima obrazovanja i obuka – Žan Mone projekti su donedavno bili dostupni samo za visokoškolske ustanove, a od prošlog konkursnog roka dostupni su i u drugim oblastima obrazovanja i obuka. U okviru ove akcije moguće je opredeliti se između Žan Mone obuka nastavnika i Žan Mone mreža.\nCentri za izvrsnost u stručnom obrazovanju predstavljaju evropske platforme koje imaju za cilj da doprinesu regionalnom razvoju, inovacijama i strategijama pametne specijalizacije, kao i međunarodnim platformama za saradnju. Njihove aktivnosti grupisane su u tri klastera: podučavanje i učenje, saradnja i partnerstva, upravljanje i finansiranje.\nSavezi za sektorsku saradnju u veštinama imaju za cilj uspostavljanje novih strateških pristupa i saradnje, koji se fokusiraju na rešenja vezana za razvoj veština u određenom ekonomskom sektoru ili u oblastima u kojima se sprovodi Pakt za veštine.


May 2022 – Centar za građansko obrazovanje\nPanelom na kojem su razmatrane mogućnosti političara građanske orjentacije, organizacija civilnog društva i aktivista da utiču na bolje odnose u regionu juče je završen ZAGREBAČKI PLENUM – QUO VADIS, BALKAN? u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje (CGO)… »\nU okviru drugog dana ZAGREBAČKOG PLENUMA – QUO VADIS, BALKAN? u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje (CGO) iz Podgorice, uz podršku Evropskog fonda za Balkan (EFB), jedan panel bio je posvećen analizi uticaja ruske agresije na Ukrajinu… »\nDanas se u Zagrebu održava drugi dan ZAGREBAČKOG PLENUMA – QUO VADIS, BALKAN? u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje (CGO) iz Podgorice, uz podršku Evropskog fonda za Balkan (EFB), a prvi panel drugog dana bio je posvećen… »\nJuče je, u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje iz Podgorice (CGO), uz podršku Evropskog fonda za Balkan (EFB), u Zagrebu započeo ZAGREBAČKI PLENUM – QUO VADIS, BALKAN? čiji je treći panel bio posvećen reviziji i zloupotrebi istorije… »\nDrugi panel Zagrebačkog plenuma bio je posvećenom (ne)dobrosusjedskim odnosima u regionu, a okupio je političare iz zemalja regiona. Vesna Pusić, bivša potpredsjednica Vlade i ministarka spoljnih poslova Hrvatske, ocijenila je da u državama regiona politički lideri imaju ogroman uticaj i da su oni ti koji svojim stavovima oblikuju javni diskurs u svojim zemljama. Ona je… »\nDanas je, u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje (CGO) iz Podgorice, uz podršku Evropskog fonda za Balkan (EFB), u Zagrebu započeo ZAGREBAČKI PLENUM – QUO VADIS, BALKAN? Prvi panel bio je posvećen najznačajnijim izazovima i preprekama demokratizacije… »\nCentar za građansko obrazovanje (CGO) je, u okviru projekta “Položaj maloljetnika u krivičnom postupku – od prevencije do reintegracije!“, u periodu od 13. aprila do 26. maja organizovao 10 radionica u srednjim školama širom Crne Gore na temu prevencije maloljetničke delikvencije. Prilikom odabira škola, vodilo se računa regionalnoj zastupljenosti, pa su uključene srednje škole sjevernog,… »\nMemorijalnim skupom ispred zgrade policije, Centra bezbjednosti Herceg Novi, juče u podne obilježeno je 30 godina od ratnog zločina deportacije bosansko-hercegovačkih izbjeglica u organizaciji Akcije za ljudska prava, Centra za građansko obrazovanje i ANIME – Centra za mirovno i žensko obrazovanje, u prisustvu porodica žrtava zločina i, po prvi put, ministara iz Vlade Crne Gore. … »\nNeformalna vršnjačka edukacija o medijskoj pismenosti i podizanje svijesti o njenoj važnosti kroz javne časove učenika i učenica u Bijelom Polju, Kotoru i Golubovcima rezultat su napora neformalnog učeničkog udruženja „SMART“ (Srednjoškolska Mreža za Afirmaciju i Razvoj Talenata) osnovanog uz podršku Centra za građansko obrazovanje (CGO) da medijsku pismenost snažnije pozicioniraju među svojom generacijom. Održanim… »\nNi punih 18 godina od ubistva direktora i glavnog i odgovornog urednika dnevnog lista „Dan”, Duška Jovanovića, nadležne institucije nijesu dale adekvatan odgovor o svim počiniocima, ali i nalogodavcima ovog gnusnog zločina. Centar za građansko obrazovanje (CGO) poziva nadležne organe, a posebno Tužilaštvo i novog Glavnog specijalnog tužioca, da svoju posvećenost dokažu i na ovom… »


Početna / Krevet za decu ANIMALS 180x80 cm White acma VII\nRedovna cena: 19.600 RSD Akcijska cena: 17.640 RSD Cena na rate bez kamate već od: 2.940 RSD Ovaj proizvod mozete kupiti na period do 6 jednakih rata bez kamate kreditnim karticama Komercijalne banke ili Banca Intesa.\nAcma VII krevet za decu dimenzija 180x80 cm ističe se stranicama u obliku omiljene životinjice vašeg deteta. Bilo da birate krevet za dečake ili krevet za devojčice svako može pronaći odgovarajući model krevetića za decu. Svi naši dečiji kreveti su atestirani i garantuju bezbedno i udobno korišćenje.\nUz krevet dobijate GRATIS dušek debljine 6 cm. Dušek je napravljen od specijalne pene velike izdržljivosti i presvučen je hipoalergenim materijalom.


17.10.2020 u 21:00\nDržavna matura popravlja nedostatke obrazovnog sistema\nPrvo pilotiranje nacionalnog ispita za kraj srednjeg obrazovanja koji obuhvata opštu, stručnu i umetničku „veliku” maturu za četvorogodišnje smerove, ali i završnu proveru znanja posle trogodišnjeg školovanja održaće se od 27. do 30. oktobra u 101 školi širom Srbije. Proveravaće se kvalitet ispitnih zadataka i deo procedura sprovođenja ispita na nivou škola da bi se blagovremeno uočili i otklonili potencijalni propusti i nedostaci. Istovremeno, ovo je početak neposrednog upoznavanja učenika sa testiranjem, za koje se najavljuje da će na obrazovnom putu svih maturanata od sledeće školske godine imati sertifikacionu i kvalifikacionu ulogu, a to znači da će na osnovu rezultata ovog ispita dobijati svedočanstvo o stečenom obrazovanju i mogućnost da školovanje nastave. − Kao država, društvo, nacija,\n17.08.2020 u 21:00\nNeophodno izmeniti model finansiranja visokog obrazovanja\nIzuzetno je važno što je Univerzitet u Beogradu zadržao poziciju među 500 najboljih univerziteta na svetu. Bolje pozicioniranje univerziteta iz Srbije na ovoj listi možemo očekivati tek za par godina, jer će tada biti vidljivi rezultati promene modela finansiranja nauke i sprovedenih reformi. Pozicija na Šangajskoj listi je trka na duge staze, kroz nju vidimo rad univerziteta u prethodnih nekoliko godina. U protekle dve godine smo promenili zakonski okvir u nauci, osnovali Fond za nauku, raspisali nekoliko poziva, uveli kompetitivnost kod izbora projekata, obezbedili sigurnost finansiranja istraživača, prekinuli „uravnilovku”, ali je potrebno vreme da bi se sve to odrazilo na broj i kvalitet publikacija. Ovako za „Politiku” komentariše plasman Beogradskog univerziteta na najnovijoj


Ministarstvo pravde poziva predstavnike nevladine organizacije YUCOM da javnosti u Srbiji objasne zašto im nije prihvatljiv Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji (takozvani Zakon o nestalim bebama), s obzirom da je nekoliko amandmana te organizacije postalo sastavni deo predloga zakona, koje će poslanici razmatrati.\nUzimajući u obzir da je prvi tekst zakona bio prosleđen na usvajanje 2016. godine, a da je iz skupštinske procedure povučen 2017. godine zbog formiranja nove Vlade Republike Srbije, Ministarstvo pravde je taj trenutak iskoristilo da dodatno unapredi tekst zakona.\nS obzirom na to da je YUCOM u saradnji sa Beogradskom grupom roditelja nestalih beba u novembru 2016. godine poslao predloge svojih amandmana, Ministarstvo je u skladu sa tim amandmanima unapredilo tekst, time što je prihvatilo 7 od 9 tih amandmana.\n- Ističemo da su predstavnici tih organizacija tada u dopisu Ministarstvu pravde istakli da su načelno saglasni sa njegovim upućivanjem u dalju proceduru. Ministarstvo pravde se zahvaljuje navedenim organizacijama na pomoći u procesu izrade teksta zakona, koji će doprineti utvrđivanju činjenica i okolnosti pod kojima se dogodio nestanak dece. Ukazujemo i na činjenicu da predloženi tekst zakona sadrži većinu preporuka Saveta Evrope, kao i da je to telo dalo pozitivnu ocenu na predloženi zakon - navodi se u saopštenju Ministarstva.\nPored navedenog, potrebno je imati u vidu da je na inicijativu Saveta Evrope i na osnovu javnog slušanja, koje je u Narodnoj skupštini Srbije održano u novembru 2019. godine, skupštinski Odbor za pravosuđe, državnu upravu i lokalnu samoupravu podneo dodatnih šest amandmana na predloženi tekst zakona.\nPodsećaju da su Radnu grupu Ministarstva pravde, za izradu teksta ovog zakona, činili predstavnici svih relevantnih institucija. Pored predstavnika tri ministarstva - pravde, unutrašnjih poslova i zdravlja, radna grupa je bila sastavljena i od predstavnika Republičkog javnog tužilaštva, Vrhovnog kasacionog suda, Državnog pravobranilaštva, kao i od predstavnika grupa roditelja dece za koju postoji sumnja da su nestala u porodilištima u Republici Srbiji.\nPredsednik Udruženja "Za istinu i pravdu o bebama" Radiša Pavlović, čije udruženje stoji iza prvog dokazanog slučaja krađe beba, uputio je predlog predsednici Narodne skupštine Republike Srbije Maji Gojković i najvećoj poslaničkoj grupi u parlamentu, da se povuče Predlog zakona o nestalim bebama.\nOn je naveo da je zakon bespotreban i da ga je nametnuo šef Odeljenja za izvršavanje presuda Evropskog suda za ljudska prava Frederik Sandberg.\nPodseća da su na javnom slušanju sva udruženja roditelja odbila Predloga zakona.\n"Tada sam mu rekao (Sandbergu) da ne pritiska vlast u Srbiji i da nama nikakav zakon ne treba. Rekao sam mu da nametanjem zakona želi da zaustavi započete istrage koje se moraju proširiti i na međudržavnom nivou", rekao je Pavlović, inače i član vladine komisije za nestale bebe.\nRazlog za nametanje zakona, kako je rekao, je taj što istrage o nestalim bebama vode i u zemlje EU, da su umešane i strane obaveštajne službe. Pavlović je dodao i da u istrazi o nestalim bebama najveći problem predstavljaju tužilaštva i sudovi.\nZamolio je predsednika države da, ukoliko zakon usvoji Narodna skupština Republike Srbije, on ga ne potpiše, jer na to ima pravo.\nPredlog zakona nije bio na konsultacijama kod Zaštitnika građana i trebalo bi sačekati raspravu u pojedinostima i eventualne amandmane pa tek onda ocenjivati njegovu suštinu i kvalitet, rekao je Zaštitnik građana Zoran Pašalić.\nOn je rekao da bi trebalo uvažiti mišljenje roditelja kojima se to desilo i da je rešenje o nekakvoj odšteti u iznosu od 10 hiljada evra po detetu uvredljivo i da je, po njegovom mišljenu roditeljima više stalo do toga da se sazna sudbina deteta i odgovornost onih koji su u tome učestvovali.\n"Ovaj problem sa nestalim ili ukradenim bebama traje više decenija, nije od juče i država mora učiniti sve kako bi se problem razrešio, jer ignorisanje preporuka odnosno sudskog rešenja Suda za ljudska prava u Strazburu, mogu uticati na to da državi budu uvedene privremene mere ili čak isključenje iz Saveta Evrope", rekao je Pašalić.\nRoditeljima, rekao je, najviše smeta to što zakon u prvobitnoj formi, ostavlja mogućnost da sudbina deteta nikada ne bude poznata, što je katastrofalno samo po sebi a posebna je priča što ih najviše pogađa tzv. "alternativa u novčanoj nadoknadi".\nNaglasio je da je metod DNK analize neoboriv dokaz i da bi to bio pravi put za oko 200 porodica U Srbiji koje sumnjaju da su ima deca ukradena ili nestala u porodilištu.\n"To su sada ljudi od 30 ili 40 godina, rekao je zaštitnik građana i naglasio da bi institut javnog oglasa bio put ka rešenju problema jer bi tako, svi koji sumnjaju da nisu život proveli uz biološke roditelje, mogli da se prijave i da se sumnje otklone".\nIzvor: Vebsajt Ministarstvo pravde i RTV, 25.02.2020.


Čak 68 odsto vozača potvrdilo da su vozili pod uticajem alkohola - Dnevni list Danas\nDruštvo Čak 68 odsto vozača potvrdilo da su vozili pod uticajem alkohola\nČak 68 odsto vozača potvrdilo da su vozili pod uticajem alkohola\nIako skoro dve trećine ljudi smatra da ne bi trebalo da postoji tolerancija za vozače koji voze pod dejstvom alkohola, čak 68 odsto vozača u svetu potvrdilo je da su vozili pod uticajem alkohola, pokazali su rezultati globalnog istraživanja kompanije Hajneken.\n1Piše: FoNet 30. oktobra 2017. 20.50\nKompanija je predstavila studentima Ekonomskog fakulteta u Beogradu, na edukativnoj radionici o odgovornoj konzumaciji.\nRadionice za studente sprovode se u saradnji sa Komitetom za bezbednost saobraćaja u okviru globalne Hajnken kampanje „Ne vozi kad piješ“.\nCilj radionica je da na interesantan način prikažu upečatljive primere iz realnih situacija u saobraćaju i na taj način prenesu poruku o važnosti odgovorne konzumacije koja će mladima biti podsetnik zašto nikada ne treba da upravljaju vozilom pod dejstvom alkohola.\nDamir Okanović iz Komiteta za bezbednost saobraćaja dopunio je rezultate istraživanja primerima iz realnih situacija u saobraćaju. „U Srbiji je u proteklih 10 godina u saobraćajnim nezgodama u kojima su učestvovali vozači pod dejstvom alkohola poginulo više od 700 ljudi, dok je oko 20.000 teže i lakše povređeno“, izjavio je Okanović.\nNaš najbolji automobilista Dušan Borković, koji je podržao kampanju rekao je studentima: „Ulica nije trkačka staza, već mesto na kom smo odgovorni ne samo za svoj život, već i za živote drugih učesnika u saobraćaju“.\nStudenti su imali priliku i da probaju naočare koje simuliraju vid pod dejstvom alkohola i da provere brzinu svojih refleksa onako kako to rade profesionalni vozači, navodi se u saopštenju.\n31. oktobra 2017. u 02.13\nStavite te naocare svakom starijem od 55 god i reagovace trezni isto kao neko mladji sa tih famoznih 0,5 alkohola u krvi. Zasto ne predlozite da se oni kaznjavaju svi kao da su popili casu piva? Ovo sa 0,2 odgovara samo osiguravajucim drustvima da regresiraju isplacene stete za udese. Priznajte vec jednom da je profit nekoga sva vasa briga, ukljucujuci i drzavu od kazni.


Konačno objašnjeno zašto je zamenjen selektor Srbije - mediji.net\nOdluke o promenama selektora donete su na osnovu profesionalnog, a ne ličnog stava.\n- Naglašavamo da su odluke o promenama selektora donete na osnovu profesionalnog, a ne ličnog stava. I takav način funkcionisanja sportskog sektora FS Srbije možete očekivati i u budućnosti - rekao je direktor A reprezentacije Srbije Stevan Stojanović.\nOn je Tanjugu prokomentarisao promene selektora u mlađim kategorijama FS Srbije, koje je danas usvojio Odbor za hitna pitanja FŠ, na osnovu kojih su novi selektori Zvonko Živković (U21), Dejan...\nFudbalPreko 31600 vesti\nstevan stojanovićAktuelna tema\nVeliku buru izazvala je ideja i plan najbogatijih svetskih klubova da se odvoje u nekoj vrsti zatvorenog takmičenja. Početkom nedelje zvanično je i obelodanjeno da se osniva Superliga, a da su klubovi osnivači - Mančester junajted, Arsenal, Mančester siti, Liverpul, Čelzi, Totenhem, Real Madrid,...\nPosle kraha ideje o fudbalskoj Superligi Evrope, Arsenal je odlučio da se saopštenjem obrati navijačima kako bi raščistio sve detalje odluka koje su donete prethodnih dana.\nLONDON - Evropska Superliga, najavljeni projekat bogatih fudbalskih klubova, tokom noći se definitivno raspao. Posle Mančester Sitija i Čelsija ligu su zvanično napustili svi engleski klubovi - Mančester junajted, Totenhem, Liverpul i Arsenal, dok su prema informacijama iz Italije Milan i Inter...\nSA MILANOM NEĆU DA IMAM NIŠTA! NEKA ME NATERAJU: Na klupi samo pod JEDNIM uslovom!\nTrener fudbalera Sasuola Roberto de Zerbi izjavio je da ne želi da igra protiv Milana, kluba koji je jedan od osnivača nesuđenog takmičenja bogataša - Superlige Evrope.\nSve je otkriveno! Španci optužuju, ovako je UEFA ubila Superligu!b\nSuperliga Evrope dobila je žestok udarac, napustili su je klubovi iz Premijer lige, pa je takmičenje pred kolapsom samo dva dana nakon što je formirano


Startovao evropski projekat – Tehnička pomoć javnim servisima na Zapadnom Balkanu - Sindikat novinara Srbije\nStartovao evropski projekat – Tehnička pomoć javnim servisima na Zapadnom Balkanu\nJavni servisi zemalja Zapadnog Balkana biće reformisani u naredne dve godine - dogovorili su u Tirani predstavnici nacionalnih televizija i predstavnici Evropske Unije, Evropske mreže nacionalnih televizija (EBU), Evropske komisije i Evropske federacije novinara.\nJedan od prioriteta na Zapadnom Balkanu jeste da se mediji javnog servisa transformišu iz državnih medija u medijske servise čija je uloga zaštita javnog interesa i demokratizacija društva.\nEvropska unija će uložiti 1,5 miliona evra kroz projekat "Tehnička pomoć javnim serisima na zapadnom Balkanu", koji je promovisan na dvodnevnoj početnoj konferenciji u Tirani.\nKonferencija je okupila oko 60 učesnika, uključujući predstavnike međunarodnih organizacija, direktora nacionalnih televizija i predstavnika političkih i nevladinih organizacija i regulatornih tela za emitovanje iz Albanije, Bosne i Hercegovine, Kosova *, BJR Makedonije, Crne Gore i Srbije.\nProjekat je dodeljen i biće implementiran od strane Međunarodne federacije novinara (IFJ) zajedno sa Evropskom radiodifuznom unijom (EBU), Evropskom federacijom novinara (EFJ), austrijskim javnim emiterom (ORF), Balkanskom istraživačkom mrežom (BIRN) i Evrovizijske vesti za Jugoistočnu Evropu (ERNO).\nSindikat novinara Srbije učestvuje u ovom projektu kao član Evropske federacije novinara i zadužen je za pripremu Kodeksa za urednike medijskih javnih servisa. Cilj je da se tim kodeksom omogući veća samostalnost i zaštita urednika i novinara javnog servisa koji su, kako je navedeno, vrlo često izloženi različitim pritiscima.\nKao što je predstavljeno na konferenciji, projekat će se imati tri osnovna cilja:\n1. promovisanje evropskih standarda i najbolje prakse širom Zapadnog Balkana kao zajednički okvir za nezavisne i profesionalne medije, kako u pogledu modela za finansiranje, tako i za izbore i funkcionisanje organa uprave medija javnih servisa;\npokretanje saradnje između javnih servisa i regionalne razmene u procesu reforme medija, uključujući integrisane redakcije, uredničke kodekse i izrade dugoročne strategije.\nŠirenje saradnje u istraživačkom novinarstvu i kooprodukciji u određenim temama uz razmenu digitalizovanog arhivskog materijala.\nDrugog dana konferencije, zainteresovane strane projekta potpisale su Memorandum o razumevanju i saradnji na projektu koji će se odvijati naredne dve godine.\nIz Tirane izveštava\nDejan Gligorijević, predstavnik Sindikata novinara Srbije


Šta biste vi radili sa dodatnim danom odmora?\nJapan želi da omogući zaposlenima radnu nedelju u trajanju od 4 dana. Vlada se nada da će na ovaj način doprineti poboljšanju ravnoteže između posla i privatnog života zaposlenih. Iako bi na ovaj način zaposleni imali mogućnost da savladaju nove veštine, postoji strah da bi ovakav način rada mogao dovesti do pada produktivnosti zaposlenih i kompanija, pa čak i do smanjenja plata.\nMeđutim, rezultati sprovedenih istraživanja, uključujući i Japan, govore da su ovakve sumnje i strahovi neosnovani. Japan pokušava da se bori protiv svoje kulture dugog radnog vremena. Postoji čak i reč za „smrt od prekomernog rada“ - karoshi.\nMicrosoft Japan je 2019. godine testirao četvorodnevnu radnu nedelju - zaposleni su imali slobodan petak, bez smanjenja plata. Rezultati su bili neverovatni: produktivnost je porasla za 40%, a troškovi kompanije su bili značajno smanjeni. Kompanija Perpetual Guardian sa Novog Zelanda je 2018. godine takođe testirala četvorodnevnu radnu nedelju što je rezultiralo većim zadovoljstvom zaposlenih i povećanjem produktivnosti.\nPremijerka Novog Zelanda, Jacinda Ardern, predložila je kompanijama da razmotre uvođenje četvorodnevne radne nedelje za jačanje domaćeg turizma i poboljšanje blagostanja ljudi nakon COVID-19.\nŠpanija lansira pilot projekat u vrednosti od 50 miliona evra kako bi testirala ovakav način rada, a nedavna istraživanja pokazuju da 64% Britanaca podržava četvorodnevnu radnu nedelju.\nŠta biste radili kada biste imali dodatni neradni dan u nedelji?


F250D - Barel DOO\nElegantni i atraktivni F250 predstavlja vrhunac Yamahine najnovije generacije brodske tehnologije. Dizajniran za zahtevno morsko okruženje, ovaj lagani, kompaktni V6 motor izvrstan je agregat za sportske avanture na vodi. F250D Otkrijte novi F250D\nKada morske avanture zahtevaju snagu V6 motora. F250D\nElegantan, dobar izgled F250 motora predstavlja vrhunac Yamahine poslednje generacije marine tehnologije. Dizajniran za zahtevne uslove, ovaj lagani, kompaktni V6 motor je odličan kompanjon u vašim vodenim avanturama.\nZa čiste, glatke i tihe performanse, maksimalnu efikasnost potrošnje goriva i lako startovanje, napredni DOHC motor sa 24 ventila karakteriše EFI (elektronsko ubrizgavanje goriva) kao i VCT (Variable Camshaft Timing). Kombinujući tehnologiju sa stilom i elegantnošću, kompaktni dizajn priča je za sebe.\nU međuvremenu, kada ste za kormilom, Yamahin „drive-by-wire“ elektronski gas i promena prenosa omogućavaju najglatkiju, najprecizniju kontrolu koju ćete ikada osetiti.\nDugme sistema Start/Stop za impulsno pokretanje\nDOHC motor sa 24 ventila i elektronskim sistemom ubrizgavanja goriva (EFI)\nNapredan i lagan dizajn motora podrazumijeva plazmom obrađene strane cilindara i dvostruke bregaste osovine (DOHC) sa 4 ventila po cilindru. VCT precizno regulira obrtaje usisne bregaste osovine što povećava učinkovitost sagorevanja kroz raspon broja o/min. Ta kombinacija naprednih tehnologija omogućava najbolji odnos ks/ccm u klasi.\nPostupak plazmenog spajanja materijala na zidove cilindra za rezultat daje premaz koji je 60% čvršći od čelika dok istovremeno ova napredna tehnologija pruža manju težinu, bolje hlađenje i manje trenje. Rezultat je agregat najveće zapremnine u industriji, ali i najmanje težine.\nRadna zapremina 4.169 cm³\nBr cilindra/raspored V6 (60°), 24-ventila, DOHC sa VCT\nSnaga na osovini elise 183,8kW / 5.500 o/min\nSistem startovanja Električni sa Prime Start™\nPreporučena visina krmenog ogledala X:643mm U:770mm\nTežina sa propelerom F250DETX: 260.0 kg, FL250DETX: 260.0 kg, F250DETU: 268.0 kg, FL250DETU: 268.0\nKapacitet rezervoara ulja 6.3 litres\nNapon/Kapacitet Alternatora 12V – 70A sa regulatorom\nDigital Network Gauge II (LCD Color) Opcija\nDigital Network Instrument (Round/Square) Opcija\nSistem za punjenje dve baterije Optional\nSistem za umekšavanje izbora pogona (SDS) Optional


Atletiko bez "generala" u finalu - Sportske.net\nAtletiko bez "generala" u finalu\nTrener Atletiko Madrida Dijego Simeone neće moći da ima kontakt sa svojom ekipu u finalu Lige Evropa, odlučila je danas Evropska fudbalska unija (Uefa).\nKad nije na klupi, "Ćolo" je navijač(Ne)bitni El klasiko bez "pasilja", ostala još samo borba za LE i red iza Barse (NAJAVA)Evropska finala - Španci "omanuli" jednom u pet sezona!LE - Košta matirao Arsenal, Vengerov oproštaj od Evrope!LE - Simeone sa Koštom i Grizmanom na Arsenal, a šta je spremio Venger? (SASTAVI)\nDisciplinska komisija Uefe je odlučila da Simeone suspenduje na četiri utakmice zbog vređanja arbitara i neprikladnog ponašanja na prvoj utakmici polufinala Lige Evropa protiv Arsenala.\nOn je u prvoj utakmici polufinala protiv Arsenala u Londonu nakon isključenja vređao sudije, koje su mu potom dodelile crveni karton i poslale ga na tribine, odakle je on i dalje komunicirao sa svojim stručnim štabom.\nSimeone je već odradio jednu utakmicu suspenzije, pošto je na tibinama bio tokom sinoćnjeg revanš meča protiv Arsenala, u kojem je njegova ekipa trijumfovala sa 1:0 i izborila plasman u finale Lige Evropa.\nOn je posle meča izjavio da je "osećao ono što navijači osećaju".\nUefa ga je kaznila i sa 10.000 evra, a do sledeće nedelje ima pravo da se žali na odluku Uefe.\nAtletiko Madrid će u finalu Lige Evropa 16. maja u Lionu igrati protiv Olimpika iz Marseja.


Arhitektonski studio Proarh obnovio je kuću koja odaje počast tradiciji ove hrvatske regije korišćenjem lokalnog materijala.\nStara seoska kuća u Zagorju renovirana je kombinovanjem modernih arhitektonskih elemenata i originalnih karakteristika planinske kolibe, karakteristične za tradicionalnu arhitekturu ove oblasti. Tokom obnove korišćen je lokalni materijal, slama, kao i usluge majstora iz okolnih mesta koji su kuću obnovili po pravilima starih zanata.\nVikendica koja se prostire na tri etaže (podrum, prizemlje i sprat) na južnom delu izvedena je u staklu, kroz koje se iz unutrašnjosti pruža prelep pogled na okolnu prirodu. Preko staklenih vrata izlazi se na prostranu terasu, koja se nadviija nad padinom.\nSpecifičnost objekta je korišćenje slame kako na krovu, tako i na zidovima. Slama je zapravo arhaičan i pomalo zaboravljen građevinski materijal ovog kraja, koji je u prošlosti za iste namene veoma korišćen, piše Designboom.\nBrodski pod koji je korišćen u unutrašnjosti nastavlja se i na terasi objekta, i tako na još jedan način spaja unutrašnjost i spoljašnjost, odnosno otvara kuću ka okolnoj prirodi.\nPogledajte i kako izgleda kuća od slame koju ne možete oduvati:\n#balirana slama #kuca od slame #proarh #slama #slameni krov #tradicionalna arhitektura #tradicionalna kuca #vikendica


Vesti online / Vesti / Svet / Vojska Rusije: U Siriji smo likvidirali 25.000 džihadista!\nVojska Rusije: U Siriji smo likvidirali 25.000 džihadista!\nVojska Rusije je u petak saopštila da je od početka svoje vazdušne kampanje u Siriji pre godinu dana ubila oko 35.000 militanata.\nDžihadisti su se namerili na silu...\nZamenik ruskog ministra odbrane Anatolij Antonov je izjavio da je među tim borcima bilo i 2.700 državljana Rusije i drugih bivših sovjetskih republika, prenela je agencija AP.\nRuski predsednik Vladimir Putin je izneo podatak da se na strani Islamske države i drugih naoružanih grupa u Siriji bori između 5.000 i 7.000 državljana Rusije i drugih bivših sovjetskih republika.\nRusija je pokrenula kampanju vazdušnih udara u Siriji pre godinu dana, čime je preokrenula tok tog sukoba i pomogla snagama sirijskog predsednika Bašara al Asada da vrati neke teritorije pod svoju kontrolu.\nPrimirje u Siriji, koje su dogovorili Rusija i SAD, propalo je prošlog meseca, što je značajno zateglo odnose između Moskve i Vašingtona. Antonov je za propast prekida vatre okrivio SAD.\n* "Da nije bilo Rusa pao bi i Damask"\n* Lavrov ljut: SAD čuvaju džihadiste za napad na Asada!\nSVET "Putin uradio ono što je za Obamu bilo nemoguće"\nSVET Rusi, Kurdi i Sirijci uništili džihadiste: Ostali im samo bombaši samoubice